Lyylin vierestä: heinäkuuta 2012\nMinulla ei ole ollut mitään käsitystä Tukholman kaupunginosista, laajuudesta, rytmistä, muodoista, vaikka olen käynyt pääkaupungissa useita kertoja. Tiedättehän tunteen, kun ei hahmota kunnolla ympäristöä, vaikka tuntee osan sen yksityiskohdista. Kaupungin todellinen tunteminen ainakin omalla kohdallani vaatii sen, että käy siellä kymmeniä kertoja, kävelee sitä ympäri kartan kanssa ja paneutuu alueiden olemukseen. Useimmiten tämä onnistuu vain asuen, ja voinkin sanoa, että oikeasti tunnen vain muutaman kaupungin: Helsingin, Porin ja Uumajan – kaupungit, joissa olen asunut tarpeeksi kauan. (Espoota en laske, vaikka sitäkin tunnen, sillä mielestäni se ei ole kaupunki vaan lähiöiden sulattamo.)\nKävin Tukholmassa kesäkuun lopulla kierrellen vain Södermalmia, Tukholman keskustan eteläistä kaupunginosaa. Södermalm on varmasti monille suomalaisille ruotsinkävijöille tuttu vähintään siitä, että Vikingin laivat saapuvat sinne. Muuten alue on muodikas entinen työläiskaupunginosa, jossa on paljon freesejä kahviloita sekä ravintoloita, trendikästä designia, kirpputoreja ja gallerioita – ainakin kuulemma. Itse en keskittynyt puolipäiväisellä vierailullani tähän puoleen, vaan halusin katsella rakennuksia ja tarkastella luonnon ja rakennetun yhteiseloa.\nAloitin kävelemällä eteläistä rantaa pitkin: uusia upeita rakennuksia ja merta. Todella tyylikästä ja yläluokkaista: ei uskoisi, että ollaan entisessä "slummissa"! Lounastaukoa pidin Erikdalslundenin alueella jonkun purjehduskerhon kahvilassa edelleen etelässä. Oli hauska katsella merelle Årstavikenin yli toiselle rannalle, jossa näkyi muutamia kesämökkejä ja ihmisiä lekottelemassa nurmella. Tämä siis Tukholman kaupunkialueella!\nPääkohteeni kesäisellä retkelläni oli Koloniområden eli siirtolapuutarha-alue (oikeastaan monikossa, mutta mielestäni alue oli kohtalaisen yhtenäinen), joka oli todellakin viehättävän vehreä ja sijaitsi hauskasti eri tasoissa kuin hyllyillä. Kohtalaisen erilainen kuin täällä naapurissani sijaitseva Vallilan siirtolapuutarha, josta siitäkin kovasti pidän. Koloniområdenissa oli kuitenkin enemmän luonnetta, vähemmän laskelmallisuutta – varmastikin se on paljon vanhempi kuin Vallilan alueen ruutumainen puutarhakenttä.\nPidin myös Södermalmin rakennusten yksityiskohtaisesta tarkastelusta, ja loppuretken vietin Tukholman kaupunginmuseossa, jossa sopivasti sattui olemaan muutamia kaupunginosia ja niiden historiaa valottava näyttely, joka tosin mielestäni oli todella pirstaleinen, mutta ideana loistava. Ehkä voisivat kehittää siitä turisteille sopivan eri kaupunginosia valottavan perusnäyttelyn? Nyt punaista lankaa joutui hakemaan, kun seikkailtiin vain muutamissa osissa, nostalgioitiin niiden historiassa, mutta maantieteellisesti ei avattu sijaintia eikä kerrottu tyypillisistä piirteistä juuri lainkaan. No, ehkä tätä varten on turistioppaat...\nTuntui kivalta päästä hetkeksi aivan erilaisiin maisemiin, etenkin kun ilmat suosivat. Vaikka välillä mietin, että oltiin kuin Helsingissä: rakennukset olivat samantyyppisiä ja luonto sulautui kaikkeen kuten täälläkin. Ehkä Tukholma, etenkin Södermalm, muistuttaa hyvin paljon Helsinkiä. Siellä meren toisella puolen vain on kaikkea vähän enemmän ja pidemmältä aikaväliltä.\nSeuraavalla kerralla joku toinen kaupunginosa, sillä olen päättänyt tutustua Tukholmaan (ja rakastua ruotsalaiseen).\nLähettänyt Sylvi klo 16.00 Ei kommentteja: Linkit tähän tekstiin\nTunnisteet: Kaupungit, Matkailu, Ruotsi\nLapsena vietettiin jokainen kaunis kesäpäivä mummulassa: uitiin joessa, saunotiin vanhassa ja pimeässä saunassa, grillattiin alkeellisella pallogrillillä pihassa, pyöräiltiin, juostiin, soudeltiin, kirmailtiin. Jossain vaiheessa tällaiset kesäpäivät jäivät historiaan. Enää ei huvittanut. Lyhyesti sanottuna asioiden tärkeysjärjestys muuttui, kun maailma avartui ja paljasti uusia mahdollisuuksiaan.\nViime vuosina uudetkin mahdollisuudet ovat arkipäiväistyneet: työt, harrastukset, opiskelu, vapaa-ajan sosiaaliset ja viihteelliset viettotavat ovat nyt arkea, ja pikkuhiljaa paluu mummulaan, rauhalliseen, alkeelliseen elämään muutamaksi hetkeksi kesän aikana kiinnostaa jälleen. Kuinka ihanaa saunoa, maata nurmikolla, katsella pilvien kulkua ja uppoutua vanhaan maisemaan.\nTänä kesänä vietin yhden pitkän viikonlopun mummulan ulkomökissä jatsien lomassa. Kuin tilauksesta ilmat suosivat, tuntui todellakin kesältä. Aika melkein pysähtyi (vaikka pitikin välillä vilkuilla kelloa, ettei olisi myöhästynyt yövuorosta jazzravintolassa...). Sellaista tunnetta ei välttämättä kovin usein tule enää nykyään vastaan, vaikka olenkin hyvä uppoutumaan keskusteluihin ja unohtamaan ajan kulun.\nNyt tuntuu jo syksyltä. Tämä jokavuotinen paluu kaupunkiin tuntui sateen säestämänä kuin elokuun tulolta, ja oikeastaan aloin odottaa töiden alkamista. Mielelläni menisin jo elokuun ensi päivinä töihin ja pitäisin vaikka marraskuussa kaksi viikkoa syyslomaa. Mutta ilmeisesti suuremmat tahot haluavat toisin.\nKesää on siis vielä jäljellä, ehkä pitää käyttää se kuten tarkoitus on: nukkuen, tehden retkiä, lukien ja nautiskellen. Tällä hetkellä pää on tyhjä kaikesta, univelkaa Pori Jazz -viikosta vielä riittää ja paljon ihania muistoja on käsiteltävänä. Ehkä tänään vain olen.\nOhessa kuvia siivoushetken lomasta mummulassa.\nLähettänyt Sylvi klo 14.32 Ei kommentteja: Linkit tähän tekstiin\nTunnisteet: Kesä, Loma, Siivoaminen\nVoiko hämä-hämähäkkikäsiasennossa nukkua? Ilmeisesti voi, tai ainakin jossain määrin sormet harallaan ja ylhäällä:\nSuloisuuteni viimeaikaiset lausunnot ovat taasen olleet hauskaa kuunneltavaa, olkaapas tekin hyvät!\nÄiti jatkaa aamu-uniaan ja Lyyli saa katsoa Pikku Kakkosta Yle Areenasta.\nLyyli: Ihana loma! Äiti saa nukkua ja minä saan kattoa. Tämä on oikea loma.\nAskartelun kesken tapahtuvaa ääneenjuttelua:\nJoku hahmoista: Minä rupean pian itkemään.\nLyyli vastaa tälle hahmolle: Sittenhän sinä olet kuin aikuiset!\nLyyli tippuu tuolilta.\nEka kommentti: Ei sattunut.\nToka: Olisit voinut myös kirjoittaa ton sun Facebookiin.\nOdotellaan äitin kaverin Helmin kyläilyä:\nLyyli: No, onko se iso vai pieni se Helmin vierailu?\nÄiti: Nyt en kyllä oikein ymmärrä kysymystä. (Tyhmä äiti vai ajatuksissaan?)\nLyyli: Niin, että onko se Helmin kyläänkäyminen iso vai pieni?\nLyyli: Mutta äiti, minä en oikein tiedä, miten ne vauvat menevät äidin vatsaan.\nÄiti: Jutellaan tästä myöhemmin.\nLyyli on ajatuksissaan ja juttelee välillä itsekseen.\nÄiti: Mitäs Lyyli, mitä puuhaat?\nLyyli: Minä vaan ajattelen.\nÄiti: Mitä sinä nyt niin kovasti ajattelet?\nLyyli: Minä vaan ajattelen. Se on hauskaa. Kokeile itsekin!\nKävelemme sukunimemme kadulla.\nÄiti: Saattaa olla, että vaihdan sukunimeä joskus. Jos menen uudelleen naimisiin.\nLyyli: Mutta oletko sitten vielä minun äiti?\nVoi pienen lapsen maailmaa. Kunpa pystyisin olemaan hänen oikea kunnollinen äitinsä, vaikka joudunkin olemaan erossa hänestä nykyään niin usein, mikä toisaalta mahdollistaa elämässä paljon – ei pitäisi siis valittaa. Välillä vaan ikävä on niin kova.\nEilen alkoi kahden viikon ero tyttelistä, aika joka kuluu lähinnä Pori Jazz -festivaalin kimpussa. Se varmasti piristää, uskon näin. Loppuloman saankin onneksi viettää lapsukaiseni rinnalla. Suunnitelmia loppukesälle on vain vähän, mutta takuuvarmasti elokuisiin viikkoihin tulee kuulumaan enemmän uintireissuja ja pyörällä ajamisen harjoittelua.\nRakas pieni iso lapseni, joka opettelee nyt niin kovasti maailman tekemisiä.\nLähettänyt Sylvi klo 20.37 2 kommenttia: Linkit tähän tekstiin\nOlen päässyt pitkästä aikaa leipomaan, sillä asunnossani on entiseen verrattuna ainakin yksi etu: uuni. Lähinnä on syntynyt erilaisia piirakoita, suolaisia ja makeita, joista suosikikseni on kuoriutunut perunapohjainen, tavallista piirakkaa mielestäni kevyempi sipulitäytteinen kasvispiirakka. Tässäpä siis sen ohje.\n200 astetta, 30–35 min. alatasolla\n3 keitettyä keskikokoista perunaa\n1. Raasta kylmät perunat hienolla terällä. Vaihtoehtoisesti olen myös survonut lämpimiä perunoita ja yhtä hyvin on onnistunut!\n2. Sekoita jauhot ja leivinjauhe.\n3. Sekoita perunaraaste varovaisesti joukkoon. Muotoile piirakkapohjaksi vuokaan, ja anna seistä kylmässä täytteen valmistumisen ajan.\n1 dl juustoraastetta (Emmentalia)\n4. Pehmennä sipulit öljyssä miedolla lämmöllä.\n5. Sekoita muut aineet keskenään. Tee piirakaksi.\nAjattelin ensi kerralla kokeilla samaista piirakkaa jollain muulla kasvis/kalatäytteellä. Tämä sipulinen piirakkahan on oikeastaan aika makea, joten voisi olla kiva testata, josko tähän sopisi vähintään oheen esimerkiksi paprika. Sipulit olen pilkkonut aika pieniksi (käsin), joten piirakka tällaisenaan on myös aika työläs.\nOlen piirakkafani, sillä tykkään piirakoista kovasti ihan lounasvaihtoehtoina salaatin kera, vaikka eivät ne tunnetusti taida mitään terveysruokaa olla. Tämänkään piirakan terveellisyydestä en mene takuuseen, mutta kun katsoo voin ja juuston määrää, niin kohtuullisuudessa mielestäni pysytään. Kyllähän noita aineksia löytyy myös ihan tavallisista ruoista! Tosin vehnäjauhoja tässä voisi korvata osin vaikkapa grahamilla, voita kenties öljyllä? Kermaviili voi olla kevytvaihtoehtoa rakennetta tuhoamatta.\nTestailkaahan tekin ja tulkaa kertomaan, miten tästä piirakasta olisi vielä monemmaksi tai paremmaksi!\nLähettänyt Sylvi klo 20.22 Ei kommentteja: Linkit tähän tekstiin\nSunnuntaiaamupäivä kuluu lastenmusiikkia kuunnellessa ja helmikoruja tehdessä. Äiti pääsee tytön innostuksen vallitessa tietenkin karkaamaan vaikkapa blogin kimppuun. ;) (Tai viikkaamaan pyykkejä, sellaistakin hommaa toisinaan on, vaikka onhan se tällaisessa puolentoista ihmisen taloudessa huomattavasti harvinaisempaa kuin kolmen.)\nAivan mainio on Nukketeatteri Sampon Missä ilo asustaa -levy. Suositteluni. Niitä saa suoraan tilattua Sampolta tai ehkäpä helpommin BookPlussalta. Yllättävän paljon laadukasta lastenmusiikkia löytyy myös Spotifysta!\nPäivitin blogin profiilikuvan. Vähän rakeiseltahan tuo näyttää, mutta yli kaksi vuotta vanha edellinen kuva on aikansa elänyt. Täytyy yrittää teettää vielä lisää tuollaisia poseerauskuvia, kun tilanteita tarjoutuu. Muutenhan kuvani ovat vähän nyt yksipuolistuneet, kun ei ole ketään muuta aikuista täällä kotona ottamassa esim. päivänasuotoksia. Tosin asut ovat samat vanhat kuin ennenkin, joten ehkä ette menetä mitään!\nTällaista sekalaista sunnuntaihöpinää. Nyt kutsuvat taloustyöt ja ehkä pieni jumppa ennen päivän museokierrosta. Tosin sää näyttää selkenevän, ja saattaa olla, että pääsemme sittenkin suunnittelemaamme Korkeasaareen.\nHelmikaulakoru valmistui ja nyt tehdään jo seuraavaa. Neidin yhtä lempparihommaa! Hän aivan nautiskelee. Ilmeisesti täytyy hankkia vielä lisää helmiä, jotta kaikki kaverit saavat Lyyliltä lahjuksia. Itselle niitä taitaa olla tehty jo aika lailla...\nVertailun vuoksi alla vanha kuva itsestäni. Näyttää kaulassa roikkuvan – mikäs muu kuin – itse tehty helmikaulakoru!\nLähettänyt Sylvi klo 10.20 Ei kommentteja: Linkit tähän tekstiin\nTunnisteet: Historia, HöpöHöpöt, Lapsenmaailma, Lyylin päivänasu, Musiikki, Päivänasu, Vinkit\nEn hanki kesäkissaa, mutta vino pino kesäkirjoja on pakko olla. Osan kanssa käy aina niin, että syksyllä sanotaan heipat toisiimme sen kummemmin kesän aikana tutustumatta.\nTämän vuoden kirjoista yksi onkin sama kuin viime kesänä, mutta tällä kertaa suomeksi. Jospa se siten tulisi luettua. Muuten lukemistoon kuuluu harvinaisen paljon ruotsia, koska olen päättänyt ryhtyä paremmaksi ruotsinopettajaksi ensi syksynä. On siis vähän kertailtava ja opittava uusiakin sanoja.\nTheodor Kallifatidesin vanha suosikkini Uusi maa ikkunani takana on nyt uudelleenluennassa. Lainasin sen myös ruotsiksi (Ett nytt land utanför mitt fönster, kirjapinon se kirja, joka ei näy kunnolla), mutta luulen pitäytyväni suomenkielisessä versiossa, sillä aloitin sillä, enkä ehkä jaksa kirjaa vielä kolmatta kertaa. Sen verran tiukkaa tilitystä, ehkä katkeraakin vanhan miehen muukalaisuuspohdintaa.\nClaes Anderssonin Dikter från havets botten sattui käsiini, kun etsin kohtalaisen optimistisesti Tomas Tranströmeriä Vallilan kirjastosta. Ruotsinkielisten runojen hyllyssä oli noin seitsemän kirjaa, joista poimin tykkäämäni Anderssonin. (Muut olivat tyyppiä Runeberg.)\nIhastuin Arja Tiaisen runoihin juhannuksena, kun piti etsiä mökille mukaan perinteinen juhannusruno. Tiaisen eräs ihana löytyi alkujen aluksi Olivian Facebook-ryhmän postauksista (!), ja nyt vain sitten varasin mielenkiintoiselta vaikuttavan Tiaisen kokoelman, jossa on runoja useista 70–80-lukujen kirjoista. Katsotaan, miten uppoavat. En ole mikään runojenlukijatyyppi(kään), mutta välillä kolahtaa kovasti.\nAlussa mainittu viime kesänä lukematta jäänyt Haruki Murakamin Mistä puhun kun puhun juoksemisesta liittyy kai nyt Murakami-kauteeni, sillä olen lukenut jo kaksi hänen mainiota romaaniaan tänä vuonna. Sitäpaitsi olen taas kovin innoissani lenkkeilystä!\nRakas hurri! - Kära hurri! on artikkelikokoelma kaksikielisyydestä Suomessa. Sain kirjan tupaantuliaislahjaksi ystävältäni, ja olen mielenkiinnolla lukenut ajatuksia kahden kielen yhteiselosta tämän maan kamaralla. Vaikka olenkin ollut ruotsifani kauan, minun ruotsin kieleni liittyy lähinnä Ruotsiin, enkä ole juurikaan perehtynyt suomenruotsalaisuuteen. Tässäpä siis hiukan valaistusta kaksikielisyyskeskusteluun, joka kuitenkin aina tasaisin väliajoin pulpahtelee Suomessa esille.\nPisteenä i:n päälle jotain ihan muuta kuin kirjoja, mutta lukemista, todellista pänttäämistä: verb med prefix och partikelverb. Näitä en kunnolla koskaan Ruotsissa asuessani oppinut. Nyt on tullut aika.\nLoppuun vielä Tiaisen ihana:\n"Minulla on parveke, jolla seistä,\nMinusta ei saa enempää kuin osaa ottaa, osaa tahtoa."\nLähettänyt Sylvi klo 10.05 2 kommenttia: Linkit tähän tekstiin\nTunnisteet: Kesä, Kirjallisuus, Runous, Ruotsi\nTaisi tulla luvattua liikoja. Kuulemma jotain luksusmeikkipostauksia. Mistäs päähäni sellaisia tupsahti väittää, kun en kuitenkaan mitään luksusmeikkejä käytä? Ihan tavallisia, keskihintaisia ja hyviksi todettuja perustuotteita varastoistani löytyy.\nNyt niitä tosiaan löytyy, sillä kevät oli meikkien päivitysaikaa. Ostin paljon uusia luomivärejä ja pohjustusaineita. Koska olin jo aiemmin todennut Cliniquen sarjan sopivaksi itselleni monessakin suhteessa, pitäydyin pääsääntöisesti sen tutussa ja turvallisessa sävy- ja koostumusmaailmassa.\nCliniquen luomivärit ovat mielestäni iholleni oikein sopivia arkisävyjä: luonnollisia mutta tarpeeksi pigmenttisiä. Juhlameikkiin kaipaisin vähän voimakkaampia vivahteita, mutta eiköhän nyt päivitetyllä setillä juhlameikkikin synny. Kaikkein uusin tulokas, kahdeksan luomivärin Eyes to go -paletti nimittäin saapui kaappiini vasta viime viikonloppuna: Tax Freestä laivalta hintaan 30 ja risat. Ei paha! Maistahan näitä ei saa, vain kalliita yksittäisiä luomivärejä tai neljän settejä.\nPaletissa on vaaleanpunaiset light pink shade of Sugarplum ja light pink shade of Lovey Dovey, violetti darkest shade of Black Tie Violets, ruskean sarjan dark shade of Blackberry Frost, vaalea shade of Polar Blue, beige light shade of Douple Date, harmaa State sekä lähes musta Midnight. Tarvitsin setin, koska vanhasta, kaksi ja puoli vuotta palvelleesta setistäni kuluivat loppuun vaaleanpunaiset ja koska rakastan hempeän punaisia sävyjä ihollani. Lisäksi kaipasin alarajauksiin, jotka teen yleensä luomivärillä, hyvin tummia sävyjä. Tässä setissä molemmat puutteet korjattiin yhdellä kertaa.\nTämän hetken toinen perussettini on kevään lopulla hankittu Polar Blue, josta löytyy lähes samat ruskea ja vaalea kuin kahdeksan setistä sekä perussiniset, sinisiin silmiini kenties kaikkein parhaiten passaavat sävyt. Hiukan pettynyt olen ainoastaan ollut tummanruskean pysyvyyteen ja heikkoon pigmenttiin, mutta muuten nämä molemmat paletit saavat kulkea mukanani minne ikinä menenkään! Minulle meikkaaminen nimittäin on etupäässä luomivärien käyttöä.\nLähettänyt Sylvi klo 12.31 1 kommentti: Linkit tähän tekstiin\nBlogin kuherruskuukaudet ja kahden vuoden huuma ovat ohi, ja kirjoittaminen on saanut arkisemman ulottuvuuden. Olette varmasti huomanneet harvenneet postaukset, entisestä vähenneet hankkimisen riemua kuvanneet tekstit ja tietynlaisen harmaan säikeen, joka on ujuttautunut teksteihin.\nMinusta on hyvä, että blogini on muuttunut kaupallisuutta hehkuttaneesta tarvikepaketista harkitummaksi elämäni kirjaksi. Uskon, että tulen kirjoittamaan blogia muodossa tai toisessa vielä kauan. Kirjoittaminen on muuttunut yhdeksi elämäni rakkaimmista harrastuksistani, ja vaikken tänne kovin usein nykyään kerkeäkään, sitä tärkeämpiä nämä harvat hetket tekstini äärellä minulle ovat.\nLukijat ovat tärkeitä. Olen kuitenkin huomannut, että ajattelen teitä nykyään vähemmän kuin ennen, mikä on mielestäni vain hyvä. Kirjoitan tekstiä tekstin ja itseni vuoksi, ja olen hyvin iloinen, jos joku muukin saa siitä ajatuksia elämäänsä. Mutta en enää etsimällä etsi lukijoita tai odota kommentteja, mitä alkutaipaleella tein. Tietenkin olisi mukava, jos kommentteja tulisi enemmän, mutta blogini on tyyliltään sellainen, että ehkä niitä olisi sinne vaikea kirjoitella.\nToivoisin, että pystyisin kertomaan blogissa nykyistä enemmän Lyylin elämän vaiheista, kuten alussa oli ajatus. Elämäni on kuitenkin ollut niin solmuista, että minusta on ollut entistä vähemmän siihen viime aikoina. Sitä paitsi näen lastani nyt vain puolet ajasta, mikä on muuttanut elämääni melkoisestikin.\nEhkäpä surullisten tekstien aika on kuitenkin hetkeksi ohi, edessä kiireisten tuntien täyttämiä iltoja, jolloin kirjoittaminen on satunnaista, hyppivää. Ehkä kaikesta huomaa, etten edelleenkään lue paljon, vaikka nyt lomalla siihen aikaa kyllä olisi. Lähinnä olen viettänyt kesääni miettien, ja niitä tuntoja en myöskään pysty olemaan tänne välittämättä.\nLaskin vähän aikaa sitten tämänhetkiset stressipisteeni erään testipaketin avulla. Lähempänä 400:a pyöri tulos. 300 on jo aika suuri summa, joten olen yrittämässä laittaa elämääni jäähylle. Ehkä siihen kuuluisi myös tovi nukkumista – viimeisinä viikkoina, kuukausina se on jäänyt hyvin vähille. Edellisenä yön saldo jäi pyöreään kolmeen tuntiin.\nViikon päästä alkavat jatsit. Odotan innon ja pienen jännityksen kipristyksin tulevaa koitosta. Siksi ajaksi blogi kenties hiljeneekin, jollen sitten jaksa jatspäivitellä. ;) Mutta tämän viikon yritän nyt pitää näppiksen lämpimänä ja teidät lukijat kenties vielä jonkun nuoran päässä. – Ei täältä siis mihinkään olla häviämässä!\nLähettänyt Sylvi klo 9.21 4 kommenttia: Linkit tähän tekstiin\nTunnisteet: Kirjoittaminen, Pohtimiset\nPäätin jo aikoja sitten, että kun asuttava koti minulle löytyy, julkaisen täällä listan kaikista niistä asunnoista, joita kävin katsomassa, joissa koitin asua tai asuinkin hetkisen. Mitäpäs listasta nyt lienee muille iloa, mutta palvelkoon täällä omaa päiväkirjankirjoittamisen tarvettani. Että olipas hassu elämänvaihe sekin!\nRakastan listoja, ja niinpä jo varhaisessa vaiheessa asunnonetsimisprojektia tajusin summittaisesti kirjata ylös katsomani asunnot. Olen yrittänyt peitellä ne niin, että kukaan ei voi nyt päätellä, mistä asunnosta oikeasti on kysymys. Kyllähän näissä kaikissa nimittäin joku nyt asuu. Ja todellisuudessa asuu varmasti ihan mainiosti. Homeongelma ei ole yksin minun, mutta ei se ole monenkaan meistä.\nListan päätteeksi ja ohella ikäviä raha-asioita. Se summa, joka minulta asunnon etsimiseen ja väliaikaisiin asumisiin kului eriteltynä muutamin tavoin. Tuntuu isolta määrältä rahaa, mutta etsiminen kesti lähes vuoden, ja kyllähän siinä ajassa melkein saman verran vuokriakin olisi voinut joutua maksamaan. Näköjään katkeruuteni, joka kotia etsiessä oli suuri, rupeaa jo haipumaan taivaan tuuliin.\nKunhan vain ensi kerralla kaikki kävisi hiukan lyhyemmän listan mukaan!\nKuva: JD Hancock\nKatsomani asunnot 2011-2012 (kursiivilla merkitty ne, joissa olen yrittänyt asua, koenukkunut tms.)\n1. Huonokuntoinen Mäkelänkadulla\n2. Ihana, tyhjillään ollut Koffin talossa\n3. Ostettava x Mäkelänkadun lähellä\n4. Ex-tempore-katottu Mäkelänkadulla\n5. Ostettava 60-luvun naapurustossa\n6. Ostettava uudehko Sinisessä kuussa Sörnäisissä (aivan liian kallis)\n7. Merihaan pienempi\n8. Merihaan isompi\n9. Pieni yksiö Veikon taloyhtiössä\n10. 60-luvun Toisella linjalla\n11. Lintulahden ongelma-asunto (hukatut kustannukset: vuokrat 1600, muutot 400 = 2250)\n12. Itseremontoitu Kolmannella linjalla\n13. Siltasaaressa oleva iso, ongelmakeittiöinen\n14. Lintulahdessa toinen\n15. Oveton, vesivahinko vessassa korjattu, silti vielä kostea\n16. Diakonissalaitosta vastapäätä 60-luvun jätti-iso\n17. Torkkelinmäellä vastaremontoitu yksiö, koenukuttu\n18. Neliö, 2010 rakennettu\n19. Haiseva, taloyhtiön loukku\n20. Sörnäisten kökkötalo, homevaurioinen (hukatut kustannukset vuokra 970, koirat 230, muutto 400 =1600)\n21. Pikakatottu loukku, haiseva Pengerkadulla\n22. Haiseva, omistaja myy Alppilassa\n23. Torkkelinmäki 1, hintava ja haiseva taloyhtiö\n24. Torkkelinmäki 2, järkevämpi hinta, mutta haju sama\n25. Haiseva myytävä Hermannissa, kiva välittäjä\n26. Pääskylänkatu x, isompi, testattu homeiseksi (hukatut kustannukset 470)\n27. Pääskylänkatu x, pienempi\n28. Ihan kiva Alppiharjussa, isä myy pojan asuntoa\n29. Sakarinkadulla miesmäinen, kauttaaltaan haiseva yksiö\n30. Alppiharjussa hempeä kaksio, makeat tuoksut ja imelä tapetti\n31. Helsinginkatu x, ykköskerroksen tyydyttävä (hajuja oli)\n32. Porvoonkatu x, ihan kiva, mutta vanhan ja pölyisen tuoksu\n33. Hämeentien eka, mukava pohja, käytävä julmetun hajuinen\n34. Hämeentien toka, räikeät tapetit, välttävä kunto, hajuja oli\n35. Kulttuuritaloa vastapäätä nätti, mutta haiseva, josta otin sateenvarjon vahingossa\n36. Helsinginkatu x, pieni ihan ok, mutta seinissä hajuja\n37. Itä-Pasilan nätti, mutta ongelmakylppäri\n38. Harjutorin ihan ok, halpa, hiukan kosteahko\n39. Ihana pieni kaksio, vastaremontoitu Sturenkadulla (reaktioita tuli, jossain kuivahometta?)\n40. Mahtavan kaunis vastaremontoitu Alppiharjussa, kaksi ikkunaa, punainen jääkaappi, korva alkoi sattua\n41. Hirveä Karjalankadulla\n42. Upea 100-vuotias, kasvot koetuksella\n43. Violankadun epämääräinen\n44. Kustaankadun saunallinen, hajuja etenkin kylppärissä\n45. Porvoonkadun 60-luvun viemärinhajuinen, ihan nätti\n46. Homeeton varmaan, mutta aivan rumaksi remontoitu, punaiset lattiat\n47. Porvoonkadun toinen 60-lukulainen, haisee kuin 60-lukulainen\n48. Tosi kaunis ja toimiva Alppiharjun, joka myytiin päivässä (mun ihoa kutitti…)\n49. Kaunis, nyyh, myyjä ei suostunut homekoiratutkimukseen\n50. Sotkuinen kaksio, ei juuri reaktioita, mutta outoa hajua\n51. 37-neliöinen, parvi keittiön päällä, vessat hajoamispisteessä\n52. Hassut päätykaapit, ok-kuntoinen Mäkelänkadulla\n53. 45-neliöinen, ruskeat ja punaiset lattiat, ok, muttei mulle\n54. Kaunis, vastaremontoitu ylimmän kerroksen Mäkelänkadulla\n55. 40-neliöinen pohjakerroksen ok-kuntoinen, sympaattinen, melko raikas\n56. Vuokra-asunto V:n talon yläkerrassa, heikko kunto, ummehtunut tuoksu\n57. Hermannissa ihan kiva vuokra-asunto, mutta alkoi taas kutittaa sen jälkeen…\n58. Lähes kellarikerroksessa sijaitseva, kaunis, mutta putket tulossa…\n59. Vuokra-asunto Sturenkadulla, hajuja\n60. Ihana pieni kaksio Pengerkadulla, myytiin heti, varmaankin homeeton!\n61. Kauniissa talossa hyvällä maulla remontoitu, kallis ja hiukan haiseva\n62. Pieni yksiö Alppilassa, lautalattiat ja kaappi eteisessä\n63. Kaksio Alppilassa, ihoa alkoi kutittaa\n64. Toinen kaksio samassa talossa, liian kallis\n65. Tyylikäs 37-neliöinen Vaasankadulla, rappukäytävä huonossa kunnossa\n66. Käpylässä pieni parvekkeellinen yksiö, vähän outo 60-lukulainen tuoksu\n67. Vuokra-asunto PR 8, as. a (hukatut kustannukset yhdessä 68:n kanssa koirat 320, plus vuokrat 1800) Hometta löytyi alkovin seinistä, ei korjata, koska pitoisuudet niin pieniä!\n68. Ihana talo naapurissa, vessassa hometta\n69. PR 8, as. b, vessassa alkoi reaktiot\n70. PR 8, as. c, kädet alkoi syyhytä tunnin oleskelun jälkeen\n71. PR 8, as. d, katto homeinen (hukatut kustannukset: homekoirat 500)\n72. 42-neliöinen, Hämeentiellä, hajuinen\n73. PR 8, as. e, silmät kirveli\n74. Alppilassa jännänvärinen pieni asunto, kutinaa\n75. PR 8, as 8, kutinaa (hukatut kustannukset vuokrat 2140, koirat 130)\n76. Mäkelänkadulla kaunis pieni, ihan ok, mutta pohjakerroksen vesivahingosta kuivattu\n77. Helminkatu 8, ihana, kutisin, mutta remontin avulla tästä tuli minulle koti (koirat 630, lattiaremontti noin 5200, muutto noin 170)\n78. Flemarilla pieni kaunis, kaamee haju vessassa\nVarasto, jossa omaisuuteni loppuetsimisen ajan: 1400\nKoirat: 2000 (223 + 472 + 317 + 495 + 123 + 425+ 200)\nYht. n. 16000\nLähettänyt Sylvi klo 17.33 5 kommenttia: Linkit tähän tekstiin\nLähettänyt Sylvi klo 3.22 Ei kommentteja: Linkit tähän tekstiin


478 viestiä\t• Sivu 1, 16:sta • 1, 2, 3, 4, 5 ... 16\nKirjoittaja rannan asukas päivämäärä Su Syys 25, 2005 09:58\nAiheesta on jo väännetty kättä parin vuoden ajan ja nyt näyttävät suunnitelmat olevan paketissa kaupungin puolelta. Tämän aamun Satakunnan Kansan yleisönosastolla peistä väännettiin jo aivan kiitettävään malliin puolesta ja vastaan.\nMielestäni vanhan konepajan rannalle pitäisi joka tapauksessa tehdä jotain, mutta onko muutaman luxusmökin rakentaminen sitten se oikea ratkaisu? Itse en ostaisi kesäasuntoa ainakaan hautausmaan aidan vierestä, joskaan sen rauhallisempaa paikkaa ei varmasti löydy, sillä ainoa ennustettava, häiriötä tuottava, manööveri tulee olemaan tuomiopäivän aamu, jos sellaista nyt sitten joskus tulee!\nReposaarelaiset itse ovat olleet julkisuudessa melko hiljaa ja keskusteluakin on virinnyt vain saarelaisten omalla nettisivustolla.\nKirjoittaja vesku päivämäärä Su Syys 25, 2005 16:46\nMinun mielestäni ainakin siinä pilataan kaunis ja perinteikäs maisema. Ja ihmettelen sellaisia ihmisiä, jotka haluavat viettää mökkielämää suunnitellun tyylisissä kylissä aivan vieri vieressä naapurin kanssa.\nKirjoittaja Björnez päivämäärä Su Syys 25, 2005 18:05\n...Ja minkä ihmeen takia kaupunki haluaa (taas) pilata ainutlaatuisen kulttuurimaiseman? Epäilen, että uudet talot eivät sovi Reposaaren katukuvaan.\nKirjoittaja lady päivämäärä Su Syys 25, 2005 19:44\nToisaalta "maaseutu" katoaa.. Mökkiläisiä tarvitaan pitämään yllä palveluja. :smt108\nKirjoittaja Japi päivämäärä Su Syys 25, 2005 21:26\nrannan asukas kirjoitti: Reposaarelaiset itse ovat olleet julkisuudessa melko hiljaa ja keskusteluakin on virinnyt vain saarelaisten omalla nettisivustolla.\nReposaarelaiset ovat kylläkin yllättävän hiljaa asiasta, vaikka kylän raitilla on suurin osa sitä mökkikylää vastaan. Reposaaren sivuista puhumattakaan. Siellä on suhteellisen hiljaista? Jos kirjoitetaan niin tehdään se anonyyminä...\nAiasta on käyty keskustelu ennenkin täällä.\nKirjoittaja Japi päivämäärä Su Syys 25, 2005 21:41\nItse olen sitä mieltä sen asunto/mökkikylän paikka on aivan väärä. Parempi paikka olisi entisen sahan ranta tai vielä parempi paikka olisi Kellarikarin ranta-alue, joka sijaitsee Siikarannan vastakkaisella puolella. Jossa olisi paremmat näköalat näille uudisasukkaille, jos niitä ylipäätään tulee. On se hienoa jos tulisi varsinkin perheellisiä asumaan, silloin olisi koulun tulevaisuus myös turvattu ja palvelut?\n35 uutta talvi asuttavaa mökkiä (taloa ökyrikkaille) tuntuu aika utopistiselta hankkeelta. Koska noihin vapaisiin tontteihin ei ole tuntunut löytyvän rakentajia, muualta kuin Reposaaren alueelta. Jotka rakentavat uutta itselleen, uudisasukkaat tuntuu aika kaukaa haetulta idealta????\nEikä maaseutu mihinkään katoa vaan se tuhotaan liian modermeilla rakenteilla ja pyritään tekemään pienestä rauhallisesta kylästä. Kaupunkikorttelin vilinää alueelle jossa ihmiset eivät sitä kaipaa. Poriin pääsee aina kun vain haluaa sitä vilinää ja melskettä. Päin vastoin onkin sitten jo hankalampaa.\nKirjoittaja rannan asukas päivämäärä Su Syys 25, 2005 21:46\nAiasta on käyty keskustelu ennenkin täällä\nPitää paikkansa ja otin itsekin siihen kantaa, mutta aihe oli "EI mokkimessuja" tai jotain sinnepäin ja siksi aloitin uuden "kaupunginhallituksen kannan mukaisen" keskustelun!\nAjelin tänään suunnitellun alueen rajaa kulkevaa tietä, kuin myös muita katuja Räpsöössä ja tulin siihen tulokseen, ettei tuohon miljööseen ja juuri tuohon kohtaan sovi yhtään uutta modernia kesäasuntoa. Tilanne on vähän sama, kun edesmennyt reposaarelainen opettaja-Jussi, sanoi minulle, kun ensimmäistä kerrostaloa suunniteltiin saarelle; "Katoaa kaikki se mikä pitää tätä idylliä kasassa".\nKerrostaloja siellä on nyt kaksi ja nekin ovat liikaa!\nKirjoittaja Japi päivämäärä Su Syys 25, 2005 21:57\nKerrostaloja siellä on nyt kaksi ja nekin ovat liikaa![/quote]\nOlen samaa mieltä asiasta kanssasi. Sen konepajan alue pitäisi vain siivota, siitä verkkoaidasta rakennuksiin saakka täysin siistiä. Kaikki vanhat rojut ja niittää se metrin heinikko pois joka kesä pariin kolmeen kertaan. Tehdä paikalle vaikka puisto tai lasten leikkipaikkoja ym. vastaavaa.\nTuo ainoa tornitalo taidettiin rakentaa -72 tai -73. Mielestäni ei ole enempää ja siihenkin on jo silmä tottunut. Varsinkin vanhuksille se on oiva paikka asua, heitä siinä taitaa asuakin suurin osa nykyään. Sekä omistajana taitaa olla jokin Vanhusten yhdistys?\nTai löytyy niitä 2-3 kerroksen taloja muutama kylläkin.\nKirjoittaja Vieras päivämäärä Ma Syys 26, 2005 08:41\nTämä aikaisempi viestiketju on nyt suljettu, koska tämä ketju aloitettiin. Suotavaa olisi käyttää samaa viestiketjua, eikä aloittaa aina uutta.\nKirjoittaja rannan asukas päivämäärä Pe Syys 30, 2005 07:33\nMaakunnan ykköslehden sivuilla on ollut varsin vilkasta keskustelua, josta loistaa poissaolollaan paikalliset asukkaat ja idean isä(t)! Rantaparlamentissa saattaisi kuullu varsinaisten "sopankeittäjien" nimet, mutta luulisi heidänkin astuvan esiin, sillä en usko kaupungin kaavasuunnitelijoiden ideaa aivan tuosta noin keksineen?\nRe: Hiljaiset sivustakatsojat\nKirjoittaja Japi päivämäärä Pe Syys 30, 2005 14:34\nrannan asukas kirjoitti: Maakunnan ykköslehden sivuilla on ollut varsin vilkasta keskustelua, josta loistaa poissaolollaan paikalliset asukkaat ja idean isä(t)! Rantaparlamentissa saattaisi kuullu varsinaisten "sopankeittäjien" nimet, mutta luulisi heidänkin astuvan esiin, sillä en usko kaupungin kaavasuunnitelijoiden ideaa aivan tuosta noin keksineen?\nSK sivuilla ovat paikalliset asukkaat sanoneet kuuttimensa lomakylästä ja kaupunkilaiset puhuneet sen puolesta. Miksei sitä mökkikylää voi pistää poriin pystyyn? Vaikka Hevosluotoon, Hanhiluotoon jne. tai sinnepäin siellä riittää peltoaukeeta joen rannassa vaikka kuinka paljon.\nIdean isä(t) eivät taida olla rohkeneita esiintymään julkisesti siitä tulleen kielteisen vastaanoton puolesta. Sen takana on joku älypää, joka haluaa hyötyä siitä jotenkin. En usko myöskään minkään kaavoitusosaton olevan idean takana? Arvailuja kuulee silloin tällöin eri henkilöistä. Mutta henkilöillä on jotenkin oma lehmä ojassa tässä asiassa. Ei kukaan noin tyhmää ideaa veisi lävitse, ilman että siitä mitenkään hyötyisi?\nKirjoittaja rannan asukas päivämäärä Pe Syys 30, 2005 18:47\nVoisihan sitä ajatella paikkaa vaikka Yyteri-Golfin läheisyyteen, jolloin kolopalloilijat varmasti ostasivat mökit mennen tullen ja onhan siinä tien varteen, Koirarannalle" jo vähän kaavoitettua aluetta tullutkin, muttei ostajia!\nKarhuluodon ja Herrainpäivien välissä on hiekkaista joutomaata kuutiokaupalla. Kyllä mielikuvitus on ollut suunnitelijoilla lomalla tai sitten jollain takapirulla on sormensa pelissä?\nRe: Mökkien sijoituksesta\nKirjoittaja Japi päivämäärä Pe Syys 30, 2005 21:36\nrannan asukas kirjoitti: Voisihan sitä ajatella paikkaa vaikka Yyteri-Golfin läheisyyteen, jolloin kolopalloilijat varmasti ostasivat mökit mennen tullen ja onhan siinä tien varteen, Koirarannalle" jo vähän kaavoitettua aluetta tullutkin, muttei ostajia!\nMuistaakseni Uniluoto ja Mäntyluotolaiset olivat sitä ökykylää vastaan aikoinaan. Taisi kaatua siihen sekin projekti?\nKirjoittaja rannan asukas päivämäärä La Loka 01, 2005 14:25\nKyllä ne asemakaavoitettu kai on, mutta hinnoittelu lienee ollut paikan laadun kanssa varsin paljon ristiriidassa? Onhan se nyt melkoinen projekti alkaa "rakentaa hiekalle", vai mitenkäs se iso musta kirja sanookaan?\nKirjoittaja Japi päivämäärä La Loka 01, 2005 17:31\nrannan asukas kirjoitti: Onhan se nyt melkoinen projekti alkaa "rakentaa hiekalle", vai mitenkäs se iso musta kirja sanookaan?\nKirjoittaja rannan asukas päivämäärä Su Loka 02, 2005 14:07\nKyllähän se pikkuhiljaa sieltää irtoaa, meinaan nuo julkisetkin kommentit asemakaavoituksesta ja saarelaisten mielipiteistä. Päivän SK:ssa kommentoitiin myös maamassojen puhdistuksesta ja siirroista aiheutuvia kuluja, mutta ei ollut mainintaa edustan merenpohjan puhdistamisesta. En nimittäin aivan vapaaehtoisesti lähtisi laiturilta saunan jälkeen sukeltamaan! Pohjassa on rautaa jos jonkinlaista lajia ja taatusti muunlaisessa asennossa kuin normaalihyllyillä!\nKirjoittaja Japi päivämäärä Ti Loka 04, 2005 23:27\nSen mitä olen kuullut vanhoilta telakan työntekijöiltä ym. sinne mereen on lentänyt vaikka mitä aikoinaan. Polkupyöristä lähtien isompiin metalli esineisiin. Tuskin on viimeinen paikka mihin tuota mökkikylää tullaan koittamaan. On tässä käyty mm. jo Yyteri ja Herrainpäivät läpi. Seuraava on luultavasti Ahlainen?\nKirjoittaja rannan asukas päivämäärä Ke Loka 05, 2005 07:24\nAhlaisten jälkeen on vielä ehkä Merikarvialle asfalttitie, jota pitkin autokolonnat voivat messuille tulla, sitten ollaankin jo niin lähellä kilpailevia järjestäjiä, että pitää alkaa miettiä Tammen tilan uhraamista messualueeksi!!\nKirjoittaja stig päivämäärä Ke Loka 05, 2005 11:41\nJoku vastustaa messuja. Avainsanoja ovat ökyrikkaat ja painolaastikasvit. Muunkinlaisia mielipiteitä on esim. tänään yleisönosastolla.\nEi nimiä nyt sitten kuitenkaan...\nLiittynyt: Ti Tammi 04, 2005 16:42\nKirjoittaja rannan asukas päivämäärä Ke Loka 05, 2005 18:01\nItse en varsinaisesti vastusta messuja, mutta pidän hulluna yritystä tyrkyttää niitä paikkaan, jossa ongelmajätettä on maalla ja meressä. Vastakkaisella puolella lahtea on esimerkiksi kaupungin alunperin asemakaavoittama puistoalue merelle päin olevin näkymin. Puistoalueelle tosin jo vuosia sitten rakennettiin poikkeusjärjestelyin kaupungin edustussauna. Siinä jatkoksi koskematonta rantaa rakennettavaksi kilometritolkulla ja kaupungin kaavoitusvastaavat voivat sitten ihailla kättensä töitä lauteilta käsin! Herrainpäivillä ja Yyterin liepeillä alueita on myös suunnattomasti, mutta, mutta...\nKirjoittaja Japi päivämäärä Ke Loka 05, 2005 21:26\nEn vastusta niitä messuja. Mutta kuitenkin paikka on aivan väärä. Reposaaressa ja muualla on tyhjää rantaviiva vaikka kuinka, niin kuin rannan asukas kirjoitti. Tota hoitamatonta rantaviivaa on kalasatamasta Parkkiluotoon saakka. Varsinkaan Kanaalinrannasta kukaan ei näe minkäänlaista huolta, jossa on talvet paatteja pitkin rivin ihmisten asutusten edessä? Sitten napistaan konepajanrannan Kuunari Koivistosta ym. jotka ei ei edes näy asutukseen???\nKirjoittaja rannan asukas päivämäärä La Loka 15, 2005 09:04\nEipä ole tainnut sittenkään tämä mökkimessuihin liittyvä "Räpsöön mediatapahtuma" jättää ketään paikallista kylmäksi. Puolesta ja vastaan, kuten kaikessa demokraattisessa keskustelussa. Kaupunki oli politiikkojensa taitavuudella "ujuttanut" samanaikaisesti lämpökeskuksen rakennussuunnitelman mukaan. Porilaista kunnallispolitiikkaa seuranneena en olisi yhtään ihmetellyt, vaikka tässä tilanteessa lämpökeskuksen sijoituspaikaksi olisi ehdotettu jalkapallokentän keskusympyrää! Nyt kuitenkin saatiin saarelaisten huomio osittain muihinkin asioihin ja osa keskusteluenergiasta purettua jo heti alkuunsa. Porilaista, sanoisin!!\nMökkikeskustelussa esitettiin kuitenkin yksi aika hyvä kysymys, koskien kirkonmäelle kaavoitettuja tontteja ja niiden menekkiä. Yhtään ei ole myyty ja kuuleman mukaan kaupan kauppaa ei ole edes menossa! Miten mahtaa mennä markkinointi hieman lähempänä rantaa, jos messut saarelle rantautuvat?\nKirjoittaja rannan asukas päivämäärä La Loka 22, 2005 09:10\nNiinpä sitten nykyajan mielipidepuntari "gallup" rantautui Räpsööseen ja selvitti yleisen mielipiteen! Hyvä niin ja nyt odottelemaan suodaanko "mökkimessuyhdistyksen" siunauksella saaren rannoille uusi ilme.\nKirjoittaja Micky päivämäärä La Loka 22, 2005 10:26\njos ei mökkikylää niin sitten sen alueen kannattais ainakin ehostaa kun on aikas kuppasen näkönen ranta ja maasto siitä kohtaa noin niinkon muuten\nKirjoittaja Japi päivämäärä Su Loka 23, 2005 19:33\nrannan asukas kirjoitti: Niinpä sitten nykyajan mielipidepuntari "gallup" rantautui Räpsööseen ja selvitti yleisen mielipiteen! Hyvä niin ja nyt odottelemaan suodaanko "mökkimessuyhdistyksen" siunauksella saaren rannoille uusi ilme.\nNyt on vain tullut hyvä kysymys. Missä se gallup on tehty ja koska. Moni on ihmetellyt sitä tulosta? Eroa on varmaan missä päin (reposaarta) se gallup tehdään.\nKirjoittaja rannan asukas päivämäärä Su Loka 23, 2005 21:36\nJos asia on noin, kun sanot, tuntuu perusporilainen kunnallispolitiikka olevan edelleen vanhoilla raiteillaan. "Vanhat pie..t" junailevat juttujaan kaupungintalolta käsin, kuten aina. Toivottavasti tämä gallup tekijöineen on sittenkin julkaisukelpoinen ja pitävä.\nKirjoittaja Japi päivämäärä Ke Loka 26, 2005 20:53\nSen tietää jokainen joka on räpsöössä käynyt. Jos rupeaa kattelemaan sata eri henkilöä sieltä jostain kadun varsista jotka osallistuu siihen kyselyyn. On aika työn takana.\nKirjoittaja rannan asukas päivämäärä Su Loka 30, 2005 11:59\nTämän päivän SK:n mukaan, myönteisellä gallupilla on osansa hakuprosessissa, joten sen nopea hankkiminen taisi sittenkin olla tarpeen. Alan uskoa lujasti Japin väittämään gallupin tekotavasta!\nTyylilleen uskollisia virkamiehiä..\nKirjoittaja rannan asukas päivämäärä Ti Joulu 27, 2005 13:36\nRäpsöön telakka-alueella alkaa taas tapahtua! Nyt on virkatielle lähdetty oikein kirjeen muodossa, jossa on tietysti valitettu alueen epäsiisteyttä, josta ei varmaan paljonkaan ole erimielisyyttä. Kuitenkin tätä syytä on käytetty sitten keppihevosena varsinaiselle asialle, joka on alueen vuokrasopimuksen mahdollinen irtisanominen!\nJostain syystä kaupungissamme ei tunnu onnistuvan avoimen keskustelun mahdollisuus. Kaikkihan tietävät sen, että "mökkimessuja" on haettu alueelle ja jos ne sitten toteutuvat suunnitellun aikataulun mukaan, ei alueelle mahdu enää kuunareita ja muita menneisyyden "aallonkyntäjiä". Miksi siis pitää hakea häädön syytä jostain muualta, kuin tosiasioista? Eikö edes paikalliselta saaren "pikkusenaattorilta" löydy selkärankaa avata keskustelua alueen tulevista järjestelyistä ja ilmoittaa mitä mieltä hän on? Miksei asiaa suunnittelevilta virkamiehiltä löydy selkärankaa ottaa asiaa esille, niinkuin se on?\nNiinpä, mitäs näitä ihmettelemään, mehän ollaa Poris!!\nKirjoittaja tomski päivämäärä Ti Joulu 27, 2005 14:03\nLoma-asuntomessut olisivat lottovoittoon verrattavissa oleva asia Reposaaren tulevaisuuden elivoimaisuuden kannalta.\n"Perinnevene" asiaa vastaan minullakaan ei silti mitään ole. Voinevat helposti siirtää toimintansa muualle. Esim. Sahan alue olisi siihenkin käyttöön helposti muunneltavissa.\nJollakin tapaa on todella lapsellista kuvitella että messuja haettaisiin vain kuunariväen häätäminen tähtäimessä. Näin ei tietenkään ole.\nHe nyt vain valitettavasti sattuvat siellä olemaan vuokralaisina.Kuten muitkakin.\nEikä se toiminta järin hääppöistä ole ollutkaan, vaan en heille silti pahaa toivo.\nAsia ei missään tapauksessa ole kuunariväki-vastaan-lomamessut.\nHe itse ovat asian näin kääntäneet. Eivätkä ne heidänkään lausuntonsa Reposaaresta sen elinvoimaisuudesta ja meistä Reposaarelaista järin häävejä ole olleet. Meidän syytämme kuulemma koko heidän "rappiotilansa"? Kun emme edes Zeusta ole käyneet ylös heille sukeltamassa ymsyms soopaa.\nNiin metsä vastaa kuin sinne huutaakin..........


Ykköspesis HP:n naisten tavoite – Reimari\nHaminan Palloilijain naisjoukkueella on lauantaina alkavassa suomisarjassa vain yksi tavoite: nousu ykköspesikseen kaudeksi 2019. Kahtena edellisvuonna nousu oli jo tarjolla, mutta viimeisessä karsintapelissä haaveet murskattiin.\nHP:n naisjoukkue valmistautumassa palauttavaan harjoitukseen. Pelaajat ylärivissä vas. Fanny Kinnunen, Sini Satama, Veera Toikka, Anniina Marttila, Petra Pakkanen, Taru Toikka, Tytti Bertling, Nea Forsell ja Noora Pasi. Edessä vas. Anniina Salo, Elina Muurman ja Silja Pakkanen.\nNaisjoukkueen urakointi alkaa lauantaina klo 15, jolloin Vallikentälle saapuu vastustajaksi Joensuu.\n– Nuori joukkueemme on jälleen vuotta vanhempi. Meillä on takana monipuolinen harjoituskausi ja myös seuran puolelta on valmiudet nousuumme, sanoo joukkueen pelinjohtaja Jussi-Pekka Toikka.\nHP:n lähes jokaisen pelaajan tie naisten edustusjoukkueeseen on kulkenut urheiluakatemian kautta. Se on tarkoittanut seuran harjoitusten lisäksi läpi talven aamuharjoituksia kolme kertaa viikossa.\nJoukkueen valmennustiimiin kuuluva Janne Bertling sanoo, että HP:n naisjoukkueesta voidaan puhua urheilujoukkueena.\n– Tunnollisuus ja paneutuminen harjoitteluun tuo tulosta. Vaikka joukkue onkin nuori, sillä on monipuoliset valmiudet menestymiseen, arvioi Bertling.\nJoukkueen valmennusrinkiin liittyi jo syksyllä Reijo Kauppila, joka vastasi viime kaudella HP:n miesten edustusjoukkueen valmennuksesta. Kauppila arvioi, että hyväksi havaitulla kaavalla mennään jatkossakin.\n– Hyvään lihashuoltoon kuuluvat puolen tunnin verryttelyt venyttelyineen ennen ja jälkeen harjoitusten ja pelien. Tässä oli yksi salaisuus myös miesten joukkueen ehjään viime kauteen, loukkaantumisia ei juurikaan ollut, sanoo Kauppila.\nNaisten joukkueen pelaajista jokainen kahta lukuunottamatta voi pelata myös B-tyttöjen peleissä. Vain Nea Forsell ja Ida-Sofia Lehto ovat B-tyttöihin yli-ikäisiä. Kolme joukkueen tytöistä ovat kevään abiturientteja.\nHP:n naiset siirtyivät alkavaksi kaudeksi suomisarjan itälohkoon.\nSe merkitsee uusia vastustajia ja pitkiä pelireissuja, sillä vastustajat tulevat Siilinjärveltä, Kuopiosta, Joensuusta ja Jyväskylästä. Lyhyimmät pelireissut suuntautuvat Lahteen, Lappeenrantaan ja Kuusankoskelle.\n– Hyvä vain, että vastaan tulee uudennäköisiä joukkueita. Saavathan sitten nähdä, miten pesistä pelataan Haminassa, murjaisi Bertling.\nYksi joukkueen abeista on Anniina Salo, joka pelasi ensimmäiset naisten suomisarjapelinsä jo 2015. Nyt joukkue on valinnut Anniinan kapteenikseen.\n– Siistiähän se on, tytöt luottavat minuun. Sen luottamuksen arvoinen aion myös olla, sanoo polttolinjalla parhaiten viihtyvä Anniina.\nHP:n naisjoukkue kaudella 2018: Noora Pasi, Elsa Kuntsi, Anniina Marttila, Silja Pakkanen, Taru Toikka, Nea Forsell, Ida-Sofia Lehto, Sini Satama, Nora Linden, Fanny Kinnunen, Tytti Bertling, Sanni Silander, Petra Pakkanen, Ronja Hyttinen, Veera Toikka, Elina Muurman, Anniina Salo ja kaksoisedustusoikeudella pelaava Pesä Ysien Emmi Simonen.\nValmennus: Jussi-Pekka Toikka, Marko Pasi, Janne Bertling, Timo Linden sekä Reijo Kauppila.


Asemakaavaluonnos: Valtatie 12:n tiealueen muuttaminen kaduksi, Mannerheiminkadun osuus - Lahti\n5.1.2021 klo 00:01\nAsemakaavaluonnos: Valtatie 12:n tiealueen muuttaminen kaduksi, Mannerheiminkadun osuus\nNähtävilläoloaika 8.1.2021 – 5.2.2021\nOtsikossa mainittu asemakaavan muutoksen luonnos on julkisesti nähtävänä 8.1.–5.2.2021 Lahden Palvelutorin Lahti-Pisteessä ja kaupungin verkkosivuilla www.lahti.fi/nytnahtavilla. Yleisötilaisuudessa kerrotaan ja keskustellaan alustavista suunnitelmista.\nValtatie 12:n tiealueen muuttaminen kaduksi, Mannerheiminkatu\nKaavatyö on jaettu kolmeen osaan, joista tässä vaiheessa käsitellään keskimmäistä Mannerheiminkadun osuutta (Mytäjäisten risteyksestä Upon sillalle, A-2803). Läntisen osan (A-2802, Hollolan rajalta Mytäjäisten risteykseen) ja itäisen osan (A-2804 Upon sillalta Nastolantien risteykseen) luonnosvaiheen kuuleminen oli loppuvuodesta 2020.\nMannerheiminkatua kehitetään keskustaa ja sen viihtyvyyttä kasvattavana kaupunkibulevardina. Radanvarren alueen kehitysmahdollisuuksia, vaihtoehtoja ja liittymätarpeita tutkitaan kaavatyön yhteydessä.\nAsemakaavan muutoksen tavoitteena on osoittaa asemakaavan yleisen tien alueet katualueeksi ja samalla mahdollistaa viihtyisän tieympäristön toteuttaminen. Asemakaavalla osoitetaan olevien alikulkujen sijainnit ja tarkastellaan mahdollisten uusien yli- ja alikulkujen tarve huomioiden kevyen- ja joukkoliikenteen kehittäminen sekä katuverkkoon sijoittuvan duo-raitiotien aluevaraus. Kaavamuutoksen yhteydessä tarkistetaan uusien liittymien tarpeet.\nKaavamuutoksen luonnoksen yhteydessä esitellään myös alustavaa liikennesuunnitelmaa Mannerheiminkadusta. Tarkemmat liikenteelliset ratkaisut tehdään myöhemmin katusuunnittelun yhteydessä.\nYleisötilaisuus verkossa keskiviikkona 13.1.2021 klo 17–19\nTervetuloa keskustelemaan Mannerheiminkadun muuttumisesta kaupunkibulevardiksi. Yleisötilaisuudessa kerrotaan alustavista suunnitelmista. Haluamme myös kuulla niistä näkemyksiä, jotka auttavat suunnittelutyössä eteenpäin. Tilaisuus järjestetään verkossa Microsoft Teams -ohjelmalla, jota voi käyttää niin tietokoneella, älypuhelimella kuin tablet-laitteella.\nTilaisuuteen osallistuminen ei edellytä tunnuksia Teams-palveluun. Osallistumislinkki ja -ohjeet ovat verkkosivuilla osoitteessa www.lahti.fi/kaavoitus.\nKaavatyön osallisia ovat alueen maanomistajat ja ne, joiden asumiseen, työntekoon tai muihin oloihin kaava saattaa huomattavasti vaikuttaa, sekä viranomaiset ja yhteisöt, joiden toimialaa suunnittelussa käsitellään.\nAsemakaavaluonnosta koskevat mahdolliset mielipiteet on jätettävä kirjallisesti 5.2.2021 mennessä sähköpostitse osoitteeseen kirjaamo@lahti.fi, Palvelutorin Lahti-Pisteeseen tai kaavatyön suunnittelijalle.\navoinna arkisin klo 8–18 (tarkista aukioloajat www.lahti.fi/lahti-piste)\nKaavoitusarkkitehti Tuomas Helin p. 044 482 6337\nLahden kaupunki, Maankäyttö ja aluehankkeet, Askonkatu 2, 15100 Lahti\nTiedustelut yleisötilaisuuteen liittyen\nVuorovaikutussuunnittelija Henrik Saari p. 044 416 3820\nHyväksytyt tonttijaot 28.12.2020 Nähtävilläoloaika 1.1.2021 – 22.1.2021 1.1.2021


Psykososiaalinen keskus, eteläinen alue - Pohjanmaan hyvinvointialue\nVoit kääntyä psykososiaalisen keskuksen puoleen, jos sinulla on psykososiaalisia haasteita. Tällaisia haasteita voivat olla esimerkiksi väsymyksen ja alakuloisuuden tunteet tai se, että et tunne voivasi toimia kuten aiemmin. Ihmissuhdevaikeudet ovat myös tavallinen syy avun hakemiseen. Yhdessä hoitohenkilökuntamme kanssa saat keskustella tilanteestasi ja hoitotarpeesi kartoitetaan. Lääketieteellistä hoitoa antavat lääkärit ja psykiatrit.\nPäihdehuoltoa on tarjolla alkoholi-, päihde- ja muista riippuvuuksista kärsiville. Päihdehuollon tavoitteena on ehkäistä ja vähentää riippuvuutta ja tukea riippuvaista ja tämän läheisiä. Päihdehuollossa tarjotaan tietoa, neuvontaa, tukea ja terapiaa avohoidossa.\nKriisiryhmätoimintaa koordinoi psykososiaalinen keskus Närpiössä. Paikallinen kriisiryhmä, joka suorittaa psykologista jälkihoitoa (debriefing) traumaattisten onnettomuuksien tai läheltä piti tapausten jälkeen, on Kaskisissa, Kristiinankaupungissa, Närpiössä ja Maalahdessa/Korsnäsissä. Jälkihoitoa järjestetään joidenkin päivien kuluttua traumaattisesta tapahtumasta.\nSaat meihin yhteyden psykososiaalisen yksikön vaihteen kautta puh.06 224 1831 (ma–pe klo 8–15). Omaiset tai hoitohenkilökunta voivat myös ottaa yhteyttä. Kaikki palvelumme ovat asiakkaalle maksuttomia.\nPsykososiaalinen keskus, eteläinen alue, puh. 06 224 1831 (maanantai–perjantai klo 8–15)\nOsastonhoitaja Mikaela Granfors, 040 540 2014\nVastaava psykologi Eva-Stina Häggdahl\nPsykososiaalinen keskus Närpes, Närpiöntie 4, 64200 Närpiö\nPsykososiaalinen keskus, Perhekeskus Kristiinankaupunki, Lapväärtintie 10,\nPsykososiaalinen keskus Maalahti, Köpingintie 11, 66100 Maalahti\nPäihdekeskus Psykososiaaliset keskukset Nuorisoasemat Psykiatrian päivystys Psykiatrian poliklinikka


5 kuukautta Vanha vauva - Paino, kehitys ja etapit | marriagesband.com\nHome > Artikkelit > 5 kuukautta Vanha vauva – Paino, kehitys ja etapit\nSen 5 kuukautta! Eikö aika lennä? Vaikka olet ollut kiireinen hoidettaessa märkiä vaippoja, lapsesi on jo alkanut kehittyä omassa makeassa maailmassaan. Uusia virstanpylväitä, joita hän on saavuttanut jokaisen kuukauden kuluttua, antavat teille vaikeamman ajan pienelläsi ja hallitsee piilotettuja toimintoja. Seuraavassa on muutamia eri näkökohtia ja muutoksia, joita voit odottaa heiltä, kun vauva siirtyy maailman viidentenä kuukautena.\nVielä 5 kuukauden ikäisenä sinun pikku on kaksinkertaistanut painon, johon hänet oli. Pikatarkastus tässä vaiheessa olisi hyvä keskustella lääkärisi kanssa riskeistä, joita lapsesi on alipainoisesti ja mitä voit tehdä varmistaaksesi, että näin ei ole.\nVauvanhoito on tärkeä näkökohta, kun katsot 5 kuukauden ikäistä lasta. Vauva alkaa rullata talon takaa ja vatsaansa ja toistaa kaikki uudestaan. Huomaat kuinka tehokkaasti hän on oppinut työskentelemään jaloillaan ja on valmis ryömiä ympäriinsä. Hän liikkuu myös, joten kun olet iloinen nähdessäni hänet, varmista, ettet koskaan jätä häntä sängyssä vartioimatta, koska hän on vielä herkkä ja putoaa korkeasta sängystä jättää hänet huonosti loukkaantuneelle.\nHuomaat myös, kuinka pikkuinen rakastaa musiikkia ja vastaa eri genreihin eri tavoin. Pelaa kaikenlaista ensin tunnistamaan haluamasi. Kun näet, että hän hymyilee yhteen ja taputtaa, olet löytänyt pikkuisen suosikin. Riippumatta siitä, mitä sinulla on ripustettu vauvan sängyn päälle, täytyy mennä. Vauvasi oppii työntämään matkaa ylöspäin ja kaikki langat hänen päänsä yläpuolella vain kutsuvat vaivaa.\nJos et vielä ole vauvannut taloa, nyt on aika. Aseta kaikki materiaalit korkeisiin kaappeihin ja terävien esineiden ei pitäisi olla ympärillä. Kumpikaan ei saa curling silitysrautaa tai kahvinkeittimet. Sinun pikku on oltava turvallinen, ja sinun pitäisi olla sinun tärkein huolesi juuri nyt.\nRuokailutottumukset saattavat nyt olla uuvuttavampia kuin koskaan, vaikkakin sinun on silti vältettävä täysin kiinteää ruokaa. Saatat löytää vauvan katsellessasi sinua, kun työskentelet ruokasi läpi haarukalla ja veitsellä. Imetys ei saisi olla pelkästään ruoan lähde, koska hänen ravitsemuksellisia tarpeitaan on nyt hoidettava. Kokeile muita kiinteitä elintarvikkeita, mutta hienota ja murskaa ne hyvin ja tarkista vauvan reaktio - onko hän tykkää vai ei, kertoo sinulle enemmän hänen ruoka-asetuksistaan.\nViiden kuukauden ajan vauvasi nukkuu yön yli. Useimmat vauvat tekevät, joten älkää tyytykää, jos pienimmälläsi on epäsäännöllinen yöunet. Sen sijaan yrittää luoda parempi rutiini antamalla hänelle lämpimän kylpyamme ja näyttämällä hänelle kuvakirjoja. Pyydä häntä opettelemaan nukahtamasta, kun et ole itsesi ympärillä. Jätä hänet, kun hän saa hieman unelias sijaan pysyä loppuun asti. Kun se on päivällä, älä pakota tai viivytä naps. Tämä tekee hänestä kurja. Laita hänet nukkumaan heti toisella hän toimii kuin hän on uninen.\nVauvasi voi vihdoinkin "riidellä" sanoja, jotka ovat järkeviä asettamalla vokaaleja. Odota hetki ja voit varmasti kuulla hänen sanovan "äiti" tai "dada". Heillä ei ole mitään merkitystä pienimmillään pääsi ja ovat vain sanoja. Odottaen muutama kuukausi auttaa häntä kuitenkin sanomaan, että nämä sanat tietävät, mitä tarkoittavat. Vauvasi kuulee puhuvan ja saattaa kääntyä päänsä päälle, kun hänen nimensä on nimetty. Hän saa paremman kiitoksen halkeilla ja ilmaisuilla. Hän saattaa yrittää istua suoraan ja pitää kädet ylös osoittaen, että hän haluaa noutaa. Aseta hänelle tyyny hänen selälleen aina antamaan hänelle tukea, jota hän tarvitsee. Huomaat myös, että hän on lopultakin oppimassa hänen käsivartensa käyttöä, sillä hän pitää maitonsa pulloa itsestään. Älkää unohtako hetkiä ja pidä poissa!\n6. Elintarvikkeet ja lelut:\nRintamaito hedelmien ja vihannesten rinnalla pitäisi olla pikku vauvan ruokavalio nyt. Yritä antaa hänen viipaloidut banaanit tai keitetyt porkkanat, molemmat yhdessä. Hän saattaa miellyttää eri makua tai päätyä täysin vihaan sitä.\nTuo kotiin värikkäitä leluja vauvalle ja voit myös luovuttaa hänen kuvakirjojaan, vaikka ne ovat laminoituja, joita on vaikea repätä. Älä luovuta kynää juuri niin kuin se saattaisi vahingoittaa häntä, kun hän yrittää pilata. Monet yhtiöt saattavat yrittää houkutella sinut ostamaan "koulutustarvikkeita" auttamaan häntä kehittämään. Älä tule saaliiksi ja anna lapsellesi luonnollinen kasvu.\nViisi kuukautta vanha, vauva on varmasti onnellinen. Heillä on taipumus ilmaista paljon, joten yritä pitää päänsä muualla, he voivat pudota takaisin ja satuttaa itseään. Odotan muuta kuin yllättää heidän toimintansa ja kuinka pitkälle he ovat tulleet muutamassa kuukaudessa.\nYritä puhua lääkärillesi siitä, että olet liittynyt työhön ja jos se vahingoittaisi vauvaa jättämään hänet lapsenhoidon hoidosta. Sinun päiväsi sammumisesta on lopulta ohi ja tasapaino palaa elämässäsi. Anna kumppanille aikaa ja puhua asioista. Keskustele siitä, miten jakaa aikaa, ja varmista, että elimellasi on aikaa täydelliseen elpymiseen ennen kuin ajattelet toista raskautta, koska se voi johtaa muuten. Palatkaa maailmaan ja puhu ystäville ja perheelle, joita et ole voinut kommunikoida koskaan vauvan syntymän jälkeen.


2 EUROOPAN YHTEISÖJEN KOMISSIO Bryssel KOM(2007) 752 lopullinen Ehdotus: NEUVOSTON PÄÄTÖS luvan antamisesta Yhdistyneelle kuningaskunnalle jatkaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 ja 169 artiklasta poikkeavien toimenpiteiden soveltamista (Ainoastaan englanninkielinen teksti on todistusvoimainen) (komission esittämä) FI FI\n3 1) EHDOTUKSEN TAUSTA Ehdotuksen perustelut ja tavoitteet Neuvosto voi yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY 395 artiklan mukaan antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten veropetosten tai veron kiertämisen estämiseksi. Yhdistynyt kuningaskunta pyysi komission pääsihteeristön 5. helmikuuta 2007 vastaanotetuksi kirjaamalla kirjeellä lupaa jatkaa poikkeavaa toimenpidettä, johon sille on myönnetty lupa neuvoston 29. kesäkuuta 1995 tekemällä päätöksellä 95/252/EY ja uudelleen neuvoston 9. maaliskuuta 1998 tekemällä päätöksellä 98/198/EY (sellaisena kuin se on muutettuna). Komissio antoi direktiivin 2006/112/EY 395 artiklan 2 kohdan mukaisesti Yhdistyneen kuningaskunnan pyynnön tiedoksi muille jäsenvaltioille 15. lokakuuta 2007 päivätyllä kirjeellä. Komissio ilmoitti Yhdistyneelle kuningaskunnalle 17. lokakuuta 2007 päivätyllä kirjeellä, että sillä on kaikki pyynnön arvioimiseen tarpeellisiksi katsomansa tiedot. Yleinen tausta Edellä mainituilla neuvoston päätöksillä Yhdistyneelle kuningaskunnalle annettiin lupa rajoittaa tuotantopanoksista kertyvän arvonlisäveron vähennysoikeus 50 prosenttiin silloin, kun kyseessä on verovelvollisen sekä ammatti- että yksityiskäytössään pitämän henkilöauton vuokraus tai leasing-vuokraus. Päätösten mukaisesti sen ei myöskään tarvitse sisällyttää verovelvollisen tällaisten vuokrattujen tai leasing-vuokrattujen autojen yksityiskäyttöä vastiketta vastaan suoritettuihin palveluihin. Poikkeuksen myötä vuokraajan tai leasing-vuokraajan ei tarvitse pitää tarkkaa kirjaa kunkin auton yksityiskäytön kilometrimääristä, eikä auton yksityiskäytöstä tarvitse suorittaa arvonlisäveroa. Poikkeusta on siis pidettävä ensisijaisesti yksinkertaistavana toimenpiteenä. Poikkeusta on jatkettu useaan otteeseen, mutta sen on määrä päättyä 31. joulukuuta Lupa poikkeuksen soveltamiseen myönnetään yleensä rajoitetuksi ajaksi, jotta voidaan arvioida, onko erikoistoimenpide aiheellinen ja toimiva. Komission käsityksen mukaan saatavilla olevien tietojen perusteella 50 prosentin jakosuhde yritys- ja yksityiskäytön välillä (tai muun direktiivin 2006/112/EY 26 artiklan 1 kohdan a alakohdassa tarkoitetun yrityksen varsinaisen tarkoituksen ulkopuolisen käytön välillä) kuvastaa edelleen verovelvollisten vuokraamien ja leasing-vuokraamien autojen yritys- ja yksityiskäytön kokonaistilannetta Yhdistyneessä kuningaskunnassa. Alkuperäiseen poikkeustoimenpiteeseen oikeuttaneet oikeudelliset ja tosiasialliset seikat ovat siis edelleen voimassa. Komissio on kuitenkin 29. lokakuuta 2004 esittänyt ehdotuksen neuvoston direktiiviksi, johon sisältyy sellaisten kululuokkien yhdenmukaistaminen, joista jäsenvaltiot voivat tehdä vähennysoikeutta koskevia poikkeuksia (niin kutsuttu arvonlisäveron yksinkertaistamisehdotus (KOM(2004) 728 lopullinen)). Koska henkilöautoihin liittyvät kulut sisältyvät tähän ehdotukseen, poikkeuksen voimassaoloajan mahdollinen pidennys ei saisi ulottua ehdotetun direktiivin FI 2 FI\n4 hyväksymis- ja voimaantuloaikaa kauemmaksi. Poikkeuksen voimassaoloaikaa tulisi joka tapauksessa rajoittaa 31. päivään joulukuuta 2010 siltä varalta, että ehdotettu direktiivi ei ole tullut voimaan kyseiseen päivämäärään mennessä, jotta voidaan arvioida, kuvastaako 50 prosentin rajoitus yhä kohtuullisella ja hyväksyttävissä olevalla tavalla yritys- ja yksityiskäytön välistä kokonaissuhdetta. Voimassa olevat aiemmat säännökset Neuvoston päätös 98/198/EY, tehty 9. maaliskuuta 1998, luvan antamisesta Yhdistyneelle kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 6 ja 17 artiklasta poikkeavan toimenpiteen soveltamista (EYVL L 76, , s. 31), päätös sellaisena kuin se on muutettuna 18. tammikuuta 1999 tehdyllä neuvoston päätöksellä 99/79/EY (EYVL L 27, , s. 22), 27. marraskuuta 2000 tehdyllä neuvoston päätöksellä 2000/747/EY (EYVL L 302, , s. 63), 22. joulukuuta 2003 tehdyllä neuvoston päätöksellä 2003/909/EY (EUVL L 342, , s. 49) ja 7. joulukuuta 2004 tehdyllä neuvoston päätöksellä 2004/855/EY (EUVL L 369, , s. 61). Direktiivin 2006/112/EY 176 artiklan mukaan neuvosto päättää, mitkä kustannukset eivät oikeuta arvonlisäveron vähentämiseen. Ennen kuin neuvosto on päättänyt asiasta, jäsenvaltiot saavat mainitun artiklan mukaan jatkaa 1. tammikuuta 1979 voimassa olleiden poikkeusten soveltamista. Sen vuoksi voimaan on jäänyt useita säännöksiä, joilla rajoitetaan ajoneuvoihin liittyvää vähennysoikeutta. Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. 2) KUULEMISET JA VAIKUTUSTEN ARVIOINTI Intressitahojen kuuleminen Ei sovelleta. Asiantuntijatiedon käyttö Ulkopuolisia asiantuntijoita ei ole tarvittu. Vaikutusten arviointi Päätösehdotuksen tarkoituksena on pidentää ajallisesti yksinkertaistavaa toimenpidettä, jonka mukaan verovelvollisen ei tarvitse pitää kirjaa tai suorittaa arvonlisäveroa yritysauton yksityiskäytön kilometrimääristä, joten sillä voi olla myönteisiä taloudellisia vaikutuksia. Koska poikkeuksen soveltamisala on suppea ja sen voimassaoloaika rajallinen, vaikutukset ovat joka tapauksessa rajalliset. Lisäksi toimenpiteessä noudatetaan samaa lähestymistapaa kuin komission asiakirjassa KOM(2004) 728 lopullinen esittämässä ehdotuksessa, joka sisältää säännöt siitä, minkä tyyppisiin kustannuksiin liittyvää FI 3 FI\n5 vähennysoikeutta voidaan rajoittaa. 3) EHDOTUKSEEN LIITTYVÄT OIKEUDELLISET NÄKÖKOHDAT Ehdotetun toimen lyhyt kuvaus Luvan myöntäminen Yhdistyneelle kuningaskunnalle direktiivistä 2006/112/EY poikkeavalle toimenpiteelle, joka koskee tuotantopanoksista kertyvän arvonlisäveron vähennysoikeuden rajoittamista 50 prosenttiin muussa kuin yksinomaan yrityskäytössä pidettävää autoa vuokrattaessa tai leasing-vuokrattaessa. Verovähennysoikeutta rajoitettaessa verovelvollinen on vapautettu suorittamasta arvonlisäveroa ajoneuvon yksityiskäytöstä. Päätöksen voimassaolo päättyy siinä ilmoitettuna päivänä tai päivänä, jona vähennysoikeuden rajoituksia koskevat yhteisön säännöt tulevat voimaan, jos tämä tapahtuu aiemmin. Oikeusperusta Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY 395 artikla. Toissijaisuusperiaate Arvonlisäverodirektiivin 395 artiklan mukaisesti neuvoston täytyy komission ehdotuksesta hyväksyä ehdotettu toimenpide, joka antaa jäsenvaltiolle luvan poiketa tämän direktiivin säännöksistä. Tämän vuoksi ehdotettu toimenpide voidaan hyväksyä vain yhteisön tasolla. Suhteellisuusperiaate Ehdotus on suhteellisuusperiaatteen mukainen seuraavista syistä: Päätös koskee jäsenvaltiolle sen omasta pyynnöstä annettavaa lupaa eikä siihen liity velvollisuuksia. Koska poikkeuksen soveltamisala on hyvin rajoitettu, erityistoimenpide on tavoitteeseensa nähden oikeasuhteinen. Sääntelytavan valinta Ehdotettu sääntelytapa: muu. Muut vaihtoehdot eivät soveltuisi seuraavasta syystä: Arvonlisäverodirektiivin 395 artiklan mukaan neuvosto voi ainoastaan yksimielisesti komission ehdotuksesta antaa luvan ottaa käyttöön yhteisistä arvonlisäverosäännöistä poikkeavia toimenpiteitä. Neuvoston päätös on parhaiten soveltuva sääntelytapa, koska se voidaan osoittaa yksittäisille jäsenvaltioille. 4) TALOUSARVIOVAIKUTUKSET Ehdotuksella ei ole vaikutuksia yhteisön talousarvioon. FI 4 FI\n6 5) LISÄTIEDOT Uudelleentarkastelu-, tarkistus- tai raukeamislauseke Ehdotus sisältää raukeamislausekkeen. FI 5 FI\n7 Ehdotus: NEUVOSTON PÄÄTÖS luvan antamisesta Yhdistyneelle kuningaskunnalle jatkaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 ja 169 artiklasta poikkeavien toimenpiteiden soveltamista EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY 1 ja erityisesti sen 395 artiklan 1 kohdan, ottaa huomioon komission ehdotuksen 2, sekä katsoo seuraavaa: (1) Neuvosto antoi neuvoston päätöksellä 95/252/EY 3 ja myöhemmin neuvoston päätöksellä 98/198/EY 4 Yhdistyneelle kuningaskunnalle luvan rajoittaa vuokraajan tai leasing-vuokraajan vuokraamisen tai leasing-vuokraamisen kustannuksia koskevan tuotantopanoksista kertyvän arvonlisäveron verovähennysoikeus 50 prosenttiin silloin, kun auto ei ole yksinomaan yrityskäytössä. Poikkeuksen mukaan Yhdistyneen kuningaskunnan ei myöskään tarvitse sisällyttää vastiketta vastaan suoritettuihin palveluksiin verovelvollisen yrityskäyttöönsä vuokraamien tai leasing-vuokraamien autojen yksityiskäyttöä. Yksinkertaistavan toimenpiteen myötä vuokraajien tai leasingvuokraajien ei tarvitse pitää kirjaa yritysauton yksityiskäytön kilometrimääristä eikä tehdä kunkin auton yksityiskäytöstä selvitystä verotusta varten. (2) Yhdistynyt kuningaskunta pyysi komission pääsihteeristön 5 päivänä helmikuuta 2007 vastaanotetuksi kirjaamalla kirjeellä 31 päivänä joulukuuta 2007 päättyvän poikkeuksen voimassaoloajan jatkamista. (3) Komissio antoi direktiivin 2006/112/EY 395 artiklan 2 kohdan mukaisesti Yhdistyneen kuningaskunnan pyynnön tiedoksi muille jäsenvaltioille 15 päivänä lokakuuta 2007 päivätyllä kirjeellä. Komissio ilmoitti Yhdistyneelle kuningaskunnalle 1 EUVL L 347, , s. 1, direktiivi sellaisena kuin se on muutettuna direktiivillä 2006/138/EY (EUVL L 384, , s. 92). 2 EUVL C [ ], [ ], s. [ ]. 3 EYVL L 159, , s EYVL L 76, , s. 31, päätös sellaisena kuin se on viimeksi muutettuna päätöksellä 2004/855/EY (EUVL L 369, , s. 61). FI 6 FI\n8 17 päivänä lokakuuta 2007 päivätyllä kirjeellä, että sillä on kaikki pyynnön arvioimiseen tarpeellisiksi katsomansa tiedot. (4) Oikeudelliset ja tosiasialliset seikat, joihin poikkeuksen soveltamista koskevan luvan myöntäminen perustui, eivät ole muuttuneet ja ovat edelleen voimassa. (5) Komissio esitti 29 päivänä lokakuuta 2004 ehdotuksen neuvoston direktiiviksi, jolla muutetaan direktiiviä 77/388/ETY (nykyään direktiivi 2006/112/EY) ja jossa yhdenmukaistetaan kululuokat, joita rajoitettu vähennysoikeus voi koskea 5. Kyseisen ehdotuksen mukaan rajoitettua vähennysoikeutta voidaan soveltaa moottorikäyttöisiin maantieajoneuvoihin. On siis aiheellista jatkaa luvan voimassaoloaikaa siihen saakka, että kyseinen direktiivi tulee voimaan. Jollei direktiivi ole tullut voimaan 31 päivään joulukuuta 2010 mennessä, luvan voimassaoloaika päättyy joka tapauksessa viimeistään mainittuna päivänä, jotta voidaan arvioida päätöksen tarpeellisuus yritysja yksityiskäytön välistä kokonaissuhdetta kuvaavan prosenttiluvun suhteen. (6) Poikkeuksen voimassaoloajan jatkaminen ei vaikuta kielteisesti arvonlisäverosta saataviin Euroopan yhteisön omiin varoihin, ON TEHNYT TÄMÄN PÄÄTÖKSEN: 1 artikla Poiketen siitä, mitä neuvoston direktiivin 2006/112/EY 168 ja 169 artiklassa säädetään, Yhdistyneelle kuningaskunnalle annetaan lupa rajoittaa vuokraajan tai leasing-vuokraajan vuokraamisen tai leasing-vuokraamisen kustannuksia koskevan arvonlisäveron verovähennysoikeus 50 prosenttiin silloin, kun kyseinen auto ei ole yksinomaan yrityskäytössä. 2 artikla Poiketen siitä, mitä neuvoston direktiivin 2006/112/EY 26 artiklan 1 kohdan a alakohdassa säädetään, Yhdistyneelle kuningaskunnalle annetaan lupa olla sisällyttämättä vastiketta vastaan suoritettuihin palveluihin verovelvollisen vuokraaman tai leasing-vuokraaman yritysauton yksityiskäyttöä. 3 artikla Luvan voimassaolo päättyy päivänä, jona tulevat voimaan sellaiset yhteisön säännöt, joissa määritetään, mistä moottorikäyttöisiä maantieajoneuvoja koskevista kustannuksista ei arvonlisäveroa ei voida vähentää täysimääräisenä, kuitenkin joka tapauksessa viimeistään 31 päivänä joulukuuta artikla Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle. 5 KOM(2004) 728 lopullinen. FI 7 FI\n9 Tehty Brysselissä [ ] päivänä [ ]kuuta [ ] Neuvoston puolesta Puheenjohtaja FI 8 FI


Ei sen suuruus vaan sen vääryys | Journalismikritiikin vuosikirja 2008\nKirsi Pietiläinen ja Jarmo Kaukua\nToimittaja Ulla Järvi on kirjoittanut vuosikirjassa (s. 64-73) osuvasti modernista terveysvalistuksesta ja siitä, että lihavuus on saanut mediassa paljon palstatilaa. Lihavuustutkija ei luonnollisestikaan ole suuresta huomiosta harmissaan. Lihavuuttahan on perinteisesti vähätelty terveyttä ja elinvoimaa uhkaavana tekijänä.\nNäin tehdään edelleen. Lihavuustutkijoita ja mediaa on moitittu lihavuusepidemian liioittelusta. Ei saisi puhua räjähdysmäisestä kasvusta, pandemiasta eikä maailmanlaajuisista uhkakuvista. Epäileväisimmät tuomakset ovat jopa väläyttäneet, ettei lihavuudella ole mitään tekemistä siihen yleisesti liitettyjen sairauksien kanssa.\nKuitenkin tuoreimpien tutkimusten mukaan juuri lihavuus on lisääntymisensä myötä nousemassa teollistuneiden maiden mittavimmaksi terveysuhaksi. Vaikka muut eliolosuhteet edistävät terveyttä ja työkykyä, samaan aikaan lisääntyvä lihavuus mitätöi monia muita edistysaskelia. Lihavuus on yleisimpien ennenaikaista työkyvyttömyyttä aiheuttavien sairauksien kuten sydän- ja verisuonitautien, tuki- ja liikuntaelinsairauksien ja myös mielenterveyden häiriöiden riskitekijä, mutta tilastoissa se ei näy. Lääkärit eivät yksinkertaisesti kirjaa lihavuutta tai metabolista oireyhtymää diagnoosiluetteloon. Vaikka lihavuus on päällepäin näkyvin osa työkyvyttömyyteen johtavaa monimutkaista ongelmaketjua, lihavuuden asema koetaan sivulliseksi. Lihavuutta ei myöskään pidetä ongelmana, koska siinä ei ole mitään poikkeavaa.\nLiikapaino on niin yleistä, että siitä on tullut normi. Suurin osa suomalaisista, jopa 60-70 prosenttia suomalaisista, on liikapainoisia. Vain noin 15 prosenttia on sitä mieltä, että heillä ei ole minkäänlaista taipumusta painonnousuun. Suurin ongelma lihavuusepidemiassa ei kuitenkaan ole sen suuruus vaan sen vääryys. Lihavuus ei suinkaan ole tasaisesti jakaunut eri väestöryhmien välillä. Jopa Suomessa, joka pitää itseään varmasti yhtenä maailman tasa-arvoisimmista maista, lihavuuden yleisyydessä on merkittäviä eroja sosiaaliluokkien välillä.\nLihavuus on yleisempää alemmissa sosiaaliluokissa, erityisesti naisilla. Sama tilanne on useissa kehittyneissä maissa. Kun ympäristö muuttuu lihavuutta suosivaksi, lihavuudelta säästyvät paremmin ne, joilla on koulutusta ja rahaa hankkia itselleen ja perheelleen terveelliset elinolot. Lihominen on luonnollinen vastaus muuttuneeseen ympäristöömme. Nykyihmisen täytyy ponnistella keksiäkseen tapoja liikkua arkielämässään tai järjestää aikaa ja rahaa liikkuakseen vapaa-aikana. Ruokaa täytyy tietoisesti väistellä välttääkseen liiallisen syömisen.\nLihavuutta käsitellään mediassa hyvin yksilölähtöisesti. Myös Ulla Järven esiin nostamissa lehtikirjoituksissa ja televisiosarjassa lihavuus katsotaan yksilön ongelmaksi. Yhteiskunnan vastuu ja todelliset toimet, jotka kääntäisivät kauhistuttavat ennusteet lihavuuden yleistymisestä, eivät juuri koskaan saa palstatilaa. Poliitikoita ei panna tilille, vaikka siitäkin voisi saada yhtä herkullisen jutun aiheen kuin yksittäisen ihmisen hädästä.\nNiin kauan kuin terveysvalistus kohdistuu vain yksilöön, siinä ollaan hakoteillä. Jos ainoa vaihtoehto on käyttää rullaportaita, valistunutkin ihminen käyttää rullaportaita. Jos tyhjää energiaa sisältävä herkku on halpa, valistunutkin ihminen ostaa sen. Ja jos työmatkat on helpointa tehdä autolla, valistunutkin ihminen tekee ne autolla. Yhtä hakoteillä ollaan, jos lihavuuden ajatellaan johtuvan vain liikasyömisestä ja liian vähäisestä liikkumisesta. Erityisesti silloin, kun lihavuus ilmenee yhdessä toisen suuren kansansairauden, masennuksen kanssa, elämäntilannevyyhti on niin monimutkainen ja solmuinen, että parhaatkaan ravitsemusopit ja energialaskurit eivät auta karistamaan taakaksi käyneitä kiloja. Kun liemeen lisätään alkoholi, on pulmia lähdettävä varmaankin purkamaan muilla keinoin kuin syyttämällä lihavuudesta.\nVaikka lihavuus ja sen vastakohdaksi väärin luultu laihdutus ovat yleisimpiä aiheita, joissa keskustelu voi mennä provosoivaksi kiihkoiluksi, media on Suomessa kyennyt tuomaan lihavuuden esiin varsin asiallisesti. Valitettavasti ylilyöntejä kuitenkin tapahtuu. Ikävimpiä ovat lihavia loukkaavat sanavalinnat tai ongelmalla mässäily. Lihavuus on herkullinen aihe silloin, kun voidaan sormella osoittaa, miten räikeän epäterveellisesti lihavat elävät. Ketään ei kiinnosta se tavallinen tapaus, joka ei ole tehnyt mitään erityisen raflaavaa, syöpötellyt, juopotellut tai laiskotellut. Suurimmalle osalle lihavista liikakilot ovat kertyneet pikkuhiljaa, vuosien varrella, luonnollisena reaktiona pienelle päivittäiselle energiaylimäärälle. Mutta tämä ei ole lihavuuden kuva mediassa. Lihavuus on saatava myyvemmäksi. Ja sehän myy, erityisesti silloin, kun markkinavalttina on lupaus lukijan omasta laihtumisesta.\nLihavuus on niin suuri ongelma, että lihavuustutkijat, lääkärit, ravitsemusterapeutit ja kuntovalmentajat eivät riitä ratkaisemaan sitä. Sen vuoksi asiantuntijoiden piiriä pitää laajentaa. Median toivoisi kiinnostuvan uusista nimistä, näkemyksistä ja kokemuksista erityisesti niiltä yhteiskuntamme asioista päättäviltä tahoilta, joilla on mahdollisuus vaikuttaa suuriin linjoihin. Se, mitä kansamme syö ja juo ja miten se liikuttaa itseään on tärkeimpiä seikkoja, millä terveyttämme voi tulevaisuudessa edistää. Nyt, kun meillä on historiallinen perspektiivi tiedossamme, ja olemme huomanneet, että nykyisellä elämäntyylillä lihavuus lisääntyy jatkuvasti, on aika tehdä jotain aivan muuta. Meidän jokaisen yksilöinä, mutta eritoten kuntana, kansakuntana ja yhteiskuntana on aloitettava talkoot lihavuuden yleistymisen pysäyttämiseksi.\nLT, ETM Kirsi Pietiläinen työskentelee Helsingin ja Uudenmaan sairaanhoitopiirin Lihavuustutkimusyksikössä ja on Suomen Lihavuustutkijat ry:n puheenjohtaja. LT Jarmo Kaukua on sisätautien erikoislääkäri.


Metsä Group säästää harvoin esiintyvät lehtipuut puunhankinnassa - Osuustoimintakeskus Pellervo\n29.3.2022 29.3.2022 / Vastuullisuus\nMetsä Groupin puunhankinta ja metsäpalvelut vastaa Metsä Groupin emoyrityksen, Metsäliitto Osuuskunnan jäsenille tarjottavista palveluista ja niiden kehittämisestä. Metsäliitto Osuuskuntaan kuuluu lähes 100 000 metsänomistajaa, jotka omistavat yhteensä noin puolet Suomen yksityismetsistä. Osuuskunta tarjoaa omistajajäsenilleen kaikki tarvittavat metsänhoidon palvelut kestävän metsätalouden harjoittamiseen ja metsäomaisuuden arvon kasvattamiseen.\nKaikki Metsä Groupin käyttämmä puu hankitaan Itämeren alueen kestävästi hoidetuista metsistä, valtaosa omistajajäseniltä Suomesta. Metsä Group toimittaa myös merkittävän määrän energiapuuta, kuorta ja purua jatkojalostukseen.


SisustEllen: DIY naulakot veneeseen\nSatu N. sunnuntaina, 11 kesäkuuta, 2017\nKivan näköiset! Kekseliäisyydellä (ja viitseliäisyydellä) voi säästää pitkän pennin ja kun tekee itse lopputulos tyydyttää usein enemmän kuin ns. kaupasta ostettu.\nSisustEllen sunnuntaina, 11 kesäkuuta, 2017\nKiitos:) Tässä hommassa inspiroi autotallista löytynyt materiaali - oli kiva saada säästetyille jämäpuille käyttöä. Toisaalta myös tuo venesisustuksen valikoimien yksipuolisuus ja hintavuus motivoi tekemään itse:)\nOnni on lauantai sunnuntaina, 11 kesäkuuta, 2017\nHyvältä näyttää! Ja iski samantien itselle halu lähteä vesille!\nKiitos♥ Meillä taitaa vene tänään jäädä laituriin, mutta paatissa hengailua on tiedossa joka tapauksessa:)\nMamma63 sunnuntaina, 11 kesäkuuta, 2017\nKivat naulakot! Ihanaa varmaan, kun on vene. Se tuo kesään ihan oman hohtonsa.\nKiitti<3 Meidän kesään kuuluu tuo veneily - muita kesäreissuja ei lomaan yleensä sitten mahdukaan:)\nMukavaa sunnuntaita sinnekin♥\nAnniK sunnuntaina, 11 kesäkuuta, 2017\nKaisa sunnuntaina, 11 kesäkuuta, 2017\nTäällä myös metsästetty muutamaa sisustusjuttua paattiin, löytynyt kyllä on, mutta ostamatta on jäänyt. Juurikin tuon kalliin hinnan vuoksi.\nMutta, tuo teidän idea on kyllä hyvä ja hieno, saattaa olla että käyn vinkkivarkaissa! :)\nSisustEllen maanantaina, 12 kesäkuuta, 2017\nVoi, miten kivaa palautetta <3 Tulee aina niin hyvä mieli, jos joku saa blogistani inspiraatiota tai nappastua idean mukaansa:)


Kotokaaho: elokuuta 2014\nTänä viikonloppuna vietetään venetsialaisia - mökkikauden päättymistä. Meillä on perinteenä sytyttää satakunta tuikkua vanhempien pihalle juhlan kunniaksi. Vanhat pilttipurkit uusikäytössä.\nTuikkujen valosta siirryin katsomaan perinteistä ilotulitusta Poroholman leirintäalueelle.\nSyyskuu alkaa ensi viikolla, hyvästit siis kesäkuukausille ja tervetuloa kuulas syksy!\nLähettänyt Kotokaaho klo 13.24 Ei kommentteja:\nTunnisteet: kesä, kierrätys, kuva, Rauma, syksy, tapahtumat\nKanttarelleja etsiessäni sateisesta metsästä mieleeni tuli ottamani kattauskuvat metsässä. Osallistuin muutama vuosi sitten johonkin netissä olleeseen kattauskuvakilpailuun ja kuvausjärjestelyihin rekrytoin koko perheen. Kilpailu ei tuottanut tulosta, mutta muistoksi jäi syksynsävyisiä kuvia. Näitä on mukava katsella kun melkein pystyy haistamaan syksyisen metsän. Ei muuta kuin ruskanvärejä odottelemaan...\nTunnisteet: kuva, luonto, sisustaminen, syksy\nViikonloppuna vietetyn majakkapäivän kunniaksi muutama tunnelmapala Rauman Kylmäpihlajan majakasta.\nLähettänyt Kotokaaho klo 17.00 Ei kommentteja:\nTunnisteet: kesä, kuva, luonto, meri, Rauma, saaristo, tapahtumat, veneily\nSilloin tällöin viikonloppuisin teen päiväretken Uuteenkaupunkiin. Kierrän muutamissa sisustusliikkeissä, yhdessä vanhojen tavaroiden liikkeessä ja kapunkikierros päättyy yleensä Pakkahuoneen rantaan.\nSöin Fish and ships-annoksen Pakkahuoneen terassilla. Aurinko paistoi ja terassiannos oli mitä maukkain - suosittelen!\nKaupunkikierroksen ja ruokailun jälkeen päätin ajaa Raumalle Lepäisten ja Lyökin kautta kaunista saaristotietä. Ja oli pakko välillä pysähtyä kuvia ottamaan.\nVanha Lyökin luotsiasema\nLähettänyt Kotokaaho klo 12.59 Ei kommentteja:\nTunnisteet: kesä, kuva, meri, saaristo, Uusikaupunki\nTällä viikolla taivaalla on näkynyt monenlaisia pilvimuodostelmia. Välillä aurinko paistaa ja hetken päästä sataa ja salamoi. Kotona, parvekkeen oven ollessa avoinna, on hauska kuunnella sateen tuloa. Onneksi sade ei uintiharrastusta haittaa.\nLähettänyt Kotokaaho klo 14.14 Ei kommentteja:\nTunnisteet: kesä, kuva, luonto, meri, myrsky, rantaelämä\nOlen koko kesän suunnitellut betonitöiden tekoa ja nyt eräänä helteisenä päivänä sen aloitin. Tein ensimmäiset kokeilut ja tarkoituksena olisi kehittää hieno säilytysastia, joten jatkoa on luvassa.\nLähettänyt Kotokaaho klo 12.27 Ei kommentteja:\nSaaristossa kiertäessä törmää joka paikassa punaisiin rakennuksiin. On sitten kyse kaivosta tai majakasta. Osa on paremmassa kunnossa ja osa kaipaisi huolenpitoa.\nLähettänyt Kotokaaho klo 19.12 Ei kommentteja:\nTunnisteet: kesä, kuva, meri, Rauma, saaristo


10.7.2017 - Mestariparin muotoseikkoja & metatroniikan portinvartija\nHome Viestejä Mari Metatronica - Ykseyden Kirja 10.7.2017 - Mestariparin muotoseikkoja & metatroniikan portinvartija\nUnohtaaksenne täyden rakkauden, Ykseyden ja ydinolemuksenne, maailmanne jaettiin polariteetteihin - jotka muodostivat monia pooleja, lokeroita. Puhkeavina kuplina työnne tuettua on niihin suhtautua tässä ja nyt.\nTässä todellistuvassa mestareiden rantautumisessa olen ottanut ja tulen ottamaan myös muodon. Olen kokenut ihmiselämää monessa kehossa, tietoisuuden ja toiminnan sähköistävissä ja evoluution kannalta tärkeissä ihoissa, kuten nopeuttamalla mestariparini valmistumista walk-inienkin tasapainottumiseen luotaavassa siedätyksessä. Olen ollut mm. pesty, ohjattu, voimakkaasti tukenut Eenok, tähtisiementen portaalin tekijä, maan ollessa vielä jakautumaton yhtenäiskenttä. Olen ollut Nikola Tesla. Olen ollut historiallinen Jeesukselle lestin luonut Simon Perealainen. Olen ollut Ramses Suuri. Tarmokas sillan tukija monessa, kuten Pocahontasin isä Wahunsunacock. Olen ryhmätietoisuus-Mooseksessa tunnistettu, tyrmäävä osa. Olen lukenut ihossa Elviksen taattua, todellista kahleiden oppia, vienyt dopamiinievoluution ihmiskunnan murroksena indigo-aktivoinniksi. (Indigotkin ovat vaihe, ei määritetty, täsmällinen, moniulotteinen saavutus. Taajuus, jota toistetaan kaikkien polussa jossain vaiheessa suunnitelman eduksi.) Olen ollut ja Olen. Vapautunut olen historiallisesti vastuusta rastien, saattaessani evoluutioon suuria kollektiivisia pooleja: puhdistaakseen tavoitteita vastavoimina, mutta myös puhdistuakseni kaavana, "pommeina" jännitteestä. Luodaan potentiaalia potentiaaleja vahvistamalla. Ulottuvuuksien yhdyskäytävien avautuessa ja kosmisen Ykseys-kansalaisuuden todellistuessa tulen ikonimaisimmilla kasvoillani. Älkää pettykö, älkää hurratko. Tulen palvelevimmassa muodossani. Enemmän kuin mitään edellä mainituista, olen Ykseyttä. Sinäkin.\n- Mestari Ēl Vis a Vis, metatroniikan ohjus edessänne. Teemme punokselle voimaa. Tullut Metatronican "pommiin" valmiiksi ilmentymisemme. Tulen esiin mestarina.


Ero sivun ”Menuettiaskelikkoja” versioiden välillä – Historiallisten tanssien wiki\nEro sivun ”Menuettiaskelikkoja” versioiden välillä\nVersio 24. lokakuuta 2007 kello 22.41 (muokkaa)\np (lisätty sisäisiä linkkejä)\nVersio 24. lokakuuta 2007 kello 22.43 (muokkaa) (kumoa)\np (→Englantilainen askelikko: lisätty viittaus kuvaan)\n'''''Variaatio:''''' Demi coupen sijaan jetté, eli viimeinen askel hypähtäen.\n'''''Variaatio:''''' Demi coupen sijaan jetté, eli viimeinen askel hypähtäen. (Notaatioesimerkissä jetté merkitty katkoviivalla.)\nTomlinson sivuuttaa englantilaisen askelikon kirjassaan nopeasti, koska ''"korkea-arvoiset henkilöt käyttävät niitä enää harvoin, jos koskaan, ja ne näyttävät jääneen tällä hetkellä täysin syrjään – ei siksi, etteivätkö olisi viehkeitä tai miellyttäviä katsoa tai tuottaisi kunniaa tanssijalle, vaan koska muoti muuttuu tanssinkin suhteen, kuten pukujen jne."''\nVersio 24. lokakuuta 2007 kello 22.43\nTomlinson (1735) esittelee variaatiot mukaanlukien neljä perusaskelikkoa (hovi)menuettiin. Kukin askelikko koostuu neljästä askeleesta. Numerot viittaavat musiikin iskuihin, kun kahden 3/4-tahdin iskut lasketaan 1-6.\nNoudettu kohteesta ”http://tanssi.dy.fi/index.php?title=Menuettiaskelikkoja&oldid=2587”\nSivua on viimeksi muutettu 24. lokakuuta 2007 kello 22.43.


LAKIALOITE 93/2006 vp\nLA 93/2006 vp - Bjarne Kallis /kd ym.\nLakialoitteessa esitetään, että luovutusvoitto omaisuudesta, joka perustuu lyhytaikaiseen alle kuuden kuukauden omistukseen, joutuisi kireämmän verotuksen kohteeksi ja voitto, joka perustuu yli kahdenkymmenen vuoden omistukseen, vastaavasti lievemmän verotuksen kohteeksi.\nLuovutusvoiton vero laskettiin tämän vuoden alusta 29 prosentista 28 prosenttiin. Omaisuuden hankintahinnaksi katsotaan joko sen todellinen hankintahinta tai hankintahintaolettama, joka omistusajasta riippuen on joko 20 % tai 40 % luovutushinnasta. Yksinkertaisuuden vuoksi voi todeta, että veroa menee yli 10 vuotta omistetun omaisuuden myyntihinnasta enintään 16,8 % ja alle 10 vuotta omistetun omaisuuden myyntihinnasta enintään 22,4 %. Edellä mainitussa tapauksessa laskennallinen myyntivoitto on siis 60 % ja jälkimmäisessä tapauksessa 80 % luovutushinnasta, mistä sitten 28 prosentin vero määräytyy. Kun inflaatiota ei huomioida, voi 16,8 prosentin vero eräissä tapauksissa tuntua kovinkin korkealta ja vastaavasti 22,4 prosentin vero liian alhaiselta tilanteissa, joissa omistusoikeus on varsin lyhyt.\nMielestämme kauan omistetun omaisuuden luovutusvoiton verotusta tulisi lieventää ja lyhytaikaiseen omistukseen perustuvan omaisuuden luovutusvoittoa kiristää. Pitkäaikaista omistusta kannustettaisiin ja keinottelua kiristettäisiin.\nYli 20 vuotta omistetun omaisuuden myyntihinnan enimmäisveroprosentin alenemiseksi nykyisestä 16,8 prosentista luovutushinnasta 12 prosenttiin hankintahintaolettaman pysyessä muuttumattomana tulisi luovutusvoiton veroprosentin tällaisessa tapauksessa olla 20.\nAlle kuusi kuukautta omistetun omaisuuden luovutusvoiton veroprosentin ollessa 50 nousisi myyntihinnan enimmäisveroprosentti 40:een. Työtuloverotukseen nähden tätä ei voi pitää kohtuuttoman suurena. Todettakoon, että luonnollisten henkilöiden saamat luovutusvoitot ovat viime vuosina liikkuneet noin kahden miljardin euron tasolla. Varovainen laskelma muutoksen taloudellisista vaikutuksista tuottanee valtiolle lisätuloja noin 130 miljoonaa euroa vuodessa.\nmuutetaan 30 päivänä joulukuuta 1992 annetun tuloverolain (1535/1992) 124 §:n 2 momentti, sellaisena kuin se on laissa 716/2004, seuraavasti:\nPääomatulojen tuloveroprosentti on 28 lukuun ottamatta yli 20 vuotta omistettua omaisuutta, jonka luovutusvoiton tuloveroprosentti on 20, ja alle kuusi kuukautta omistettua omaisuutta, jonka luovutusvoiton tuloveroprosentti on 50. Yhteisöjen ja yhteisetuuden tuloveroprosentti on niin ikään 28. Yhteisöjen ja yhteisetuuksien veron jakautumisesta eri veronsaajien kesken säädetään verontilityslaissa (532/1998)


Elämää hetkessä: Vuosi 2014\nLähettänyt Keltaisen talon joulunodotusta klo 19:38\nSanna 3. tammikuuta 2015 klo 20.09\nHyvää uutta vuotta <3 Elän hengessä mukana teen reumassa, sillä muistan kuinka nivelreumaa sairastava äitini oli joskus niin kipeä, että hänelle piti pukea vaatteet päälle ja hampaaton pestä :( Nyt hän on pistänyt jo useamman vuoden Humiraa ja ollut hyvissä voinneissa :) Kummatkin kädet ja jalat on leikattu...kaikki aina ihmettelenkin, miten hän jaksaa olla niin iloinen - mut positiivisella asenteella pötkii pitkälle :)\nKeltaisen talon joulunodotusta 4. tammikuuta 2015 klo 10.11\nKiitos, samoin sinne!! <3 Kiitos ihanasta kommentistasi!! <3\nKuulostaa niin tosi tutulta tuo, että pitää auttaa vaatteita päälle tai hampaat pestä.... Meillä on kans noita samoja auttamisia tehty. Kiva kuulla, että nyt äitisi jaksaa paremmin!! Kyllä tuo sairaus ei ole mikään kauheen kiva... Ja kun tilanne voi yhdessä yössäkin muuttua ihan hurjasti.\nEhkä sitä oppii olemaan kiitollinen ja iloinen kaikista pienistä jutuista, niin jaksaa pitää positiivisen asenteen. :) Mutta ihana kuulla, että jaksaa kaikesta huolimatta olla positiivinen!! Se on ihan totta, että paremmin silloin jaksaa!! :)\nOuti Krimou/Outi's life 3. tammikuuta 2015 klo 22.05\nToivottavasti nyt saisitte tämän vuoden mennä vähemmillä lääkärikäynneillä. Kaikkea kivaakin on onneksi kertynyt teidän edelliseen vuoteen. Toivotaan parempaa tätä vuotta meille kaikille.\nKeltaisen talon joulunodotusta 4. tammikuuta 2015 klo 10.15\nKiitos, toivotaan tosiaan parempaa tätä vuotta kaikille!! <3\nKyllä sitä on välillä hyvä palauttaa mulle itselle mieleen sitä, että kuinka paljon hyvää meillä tässä on ollut. Ilman lastenreuma diagnoosia ei toiseksi vanhin olisi päässyt tuonne reissulle. Niinkuin hän sanoi, että joskus jotain hyötyäkin tästä sairaudesta. ;) Päivä ja hetki kerrallaan eteenpäin, että eiköhän se tästä taas rupee sujumaan. Kunhan arki olisi suht tasaista, niin sitten on hyvä. :)


Talkoostartti – Hyvinkään Juoksijat\nTeemu Vartiainen / 4 heinäkuun, 2020 4 heinäkuun, 2020\nTule mukaan Talkoostarttiin, uudenlaiseen juoksutapahtumaan!\nOsallistumalla tapahtumaan tuet alueen seuratoimintaa ja saat osallistumismaksua (30/40 euroa) arvokkaamman tuotepaketin ja jokaisesta osallistumisesta lahjoitetaan 10 euroa lyhentämättömänä haluamallesi seuralle.Tapahtumassa ei ole ajanottoa, joten kisaat vain itsesi kanssa. Näin ollen kannustamme sinua haastamaan itsesi juoksun pariin. Olisiko tässä se ensimmäinen vitonen, kymppi tai jopa puolimaraton?\nLue lisää tapahtumasta osoitteesta: www.voimatahtosydan.fi/talkoostartti\nTalven 2022 Juoksukoulu\nIII Paukunharjun Polkujuoksun tuloksia\nJuoksukoulu alkaa 31.8.2021\nII Paukunharjun Polkujuoksun tuloksia\nSeuraava 14 viikkoa kestävä juoksukoulumme alkaa tiistaina 8.2. kello 18. Juoksukoulu sopii valmistavaksi harjoitteluksi esimerkiksi Helsinki City Running Daylle. Jos olet jo hieman juoksuharrastanut ja kaipaat lisäpuhtia harjoitteluusi tarjoamme laajan ja syvällisen paketin erilaisia harjoitusmuotoja. Lue lisää…\nHyvinkäällä järjestetään ensi kesänä, 11.-12.6. välisenä yönä, kuusi tuntinen juoksutapahtuma: Sveitsin Yöjuoksu! Lue tarkemmat tiedot kisakutsusta: https://www.hyvinkaanjuoksijat.fi/sveitsin-yojuoksu/\nJälleen sää suosi juoksijoita, kun 4.9. kisattiin sarjassaan kolmas Paukunharjun Polkujuoksu Hausjärven Monnissa. Tapahtuma keräsi jälleen edellistä vuotta enemmän osallistujia ja tällä kertaa mukana olikin yhteensä 45 eri ikäistä juoksijaa. 8,5 kilometrin mittaisen reitin nopeiten Lue lisää…\nHyvinkään Juoksijat ry


Sähköpostien poistaminen Macin Mailissa - Apple-tuki (FI)\nSähköpostien poistaminen Macin Mailissa\nVoit poistaa sähköpostit, joita et enää tarvitse, jotta postilaatikot pysyvät hallittavina ja jotta voit vapauttaa tilaa Macistasi tai postipalvelimelta. Poistetut viestit ovat saatavilla, kunnes ne hävitetään pysyvästi.\nValitse Macin Mail-apissa viesti.\nKlikkaa Mailin työkalupalkissa Poista-painiketta tai siirrä osoitin viestin otsakkeen päälle ja klikkaa sitten näkyviin tulevaa Poista-painiketta.\nVinkki: Jos haluat estää luettelon seuraavaa viestiä tulemasta valituksi automaattisesti (ja merkityksi luetuksi), pidä optionäppäintä painettuna, kun poistat viestin.\nJos valitset Mailin Katselu-asetuksissa Siirrä hävitetyt viestit postilaatikkoon -asetukseksi Roskakori, voit poistaa viestin pyyhkäisemällä ohjauslevyllä kahdella sormella vasemmalle tai asettamalla osoittimen Mailin ilmoituksen päälle ja klikkaamalla sitten Poista (tai roskakorikuvaketta).\nUseiden sähköpostien poistaminen\nValitse Macin Mail-apin luettelosta viestejä tai sähköpostikeskusteluja.\nKaikki keskustelussa olevat viestit poistetaan.\nKlikkaa Mailin työkalupalkissa Poista-painiketta tai paina delete-näppäintä.\nJos poistat postilaatikon, kaikki postilaatikon viestit poistetaan.\nVoit etsiä viestijoukkoa poistamista varten. Voit esimerkiksi etsiä viestejä väliltä 1.8.–5.9.2021 kirjoittamalla Mailin hakukenttään ”päivämäärä: 1.8.2021-5.9.2021”. Voit myös etsiä viestejä tietyltä henkilöltä kirjoittamalla hänen nimensä hakukenttään. Sen jälkeen voit valita ja poistaa löydetyt viestit.\nPoistettujen sähköpostien katseleminen\nSe, voitko katsella ja noutaa viestejä niiden poistamisen jälkeen, riippuu valinnoista, jotka määrität Mail-asetuksissa.\nValitse Macin Mail-apissa Mail > Asetukset ja klikkaa Tilit.\nValitse tili, klikkaa Postilaatikon toiminta ja tarkista sitten Roskakori-postilaatikko -asetus.\nJos postilaatikko on määritetty: Voit katsella poistettuja viestejä Roskakori-postilaatikossa, kunnes ne hävitetään pysyvästi. Voit palauttaa poistetun viestin vetämällä sen Roskakorista toiseen postilaatikkoon.\nJos määritys on Ei mitään: Poistetut viestit hävitetään eivätkä ne ole saatavilla Roskakori-postilaatikossa.\nSähköpostien poistaminen pysyvästi\nValitse Postilaatikko > Hävitä poistetut kohteet ja valitse tili.\nCtrl-klikkaa Mailin sivupalkissa Roskaposti-postilaatikkoa ja valitse Hävitä poistetut kohteet.\nVoit valita Hävitä poistetut viestit -asetuksen Mail-asetuksissa, jolloin Mail hävittää poistetut viestit määritettyyn aikaan puolestasi. Katso Postilaatikon toiminta -asetusten muuttaminen.\nJos poistat viestejä vahingossa, vedä ne Roskakorista toiseen postilaatikkoon. Voit myös valita ne Roskakori-postilaatikossa ja valita Viesti > Siirrä > [postilaatikko].\nJos asetat Time Machinen varmuuskopioimaan Macisi tiedostoja, voit käyttää varmuuskopioita Mailin lataaman sisällön palauttamiseen (perustuen Mailissa ja Macissasi määritettyihin asetuksiin). Katso Time Machinella varmuuskopioitujen kohteiden palauttaminen.\nKatso myösSähköpostien arkistoiminen Macin MailissaPostilaatikoiden koon rajoittaminen Macin MailissaSähköpostitilien lisääminen Macin Mailissa


Tapahtumat suomessa - Riki sorsan veli\nRiki, sorsan veli, Helsinki, Finland. 2018!\nMuseot helsingissä. Riki sorsan veli\nmuokkaa wikitekstiä, riki Sorsan musiikki-innostus alkoi 14-vuotiaana, kun hän näki. 10 Sorsa toimi myös animaatioelokuvan Spirit villi ja vapaa suomenkielisen version laulajana. Castlemanin tautia, joka aluksi oli diagnosoitu syöväksi.\nSorsan muusikon ura sai alkunsa helsinkiläisestä Zoo-yhtyeestä, jonka laulusolistiksi hän ryhtyi 16-vuotiaana 1960-luvun lopulla. 2, international Classical Music Awards -palkinto (. 2 Lisäksi perheeseen odotettiin kolmosia suhteen alkuvaiheessa, mutta tuolloin raskaus pättyi keskenmenoon. The Who -yhtyeen konsertin, helsingin jähallissa. Voita lähitapiola omaetu 2 hengen matka Mestarien liigaan! Sorsa änitti albumista myös englanninkielisen version, This Is the Night, joka julkaistiin Pohjoismaissa. Lehtikuva / Vesa Klemetti. Laulaja Riki Sorsa haudattiin torstaina Helsingissä. 4 Ensimmäinen sooloalbumi oli Changing Tunes (1981 jota seurasi Desert of Love (1982). Riki Sorsa ja Arja Tiainen saavat taiteilijaeläkkeen. Noudettu kohteesta " "). Mattila, Ilkka: IS: Laulaja Riki Sorsa on kuollut Helsingin Sanomat. Suomalaisista suosikkeihin lukeutuivat, pepe Willberg, Wigwam ja, dave Lindholm. 16 Sorsan äiti oli balettitanssija ja koreografi Margaretha von Bahr. He saivat kaksi poikaa: Rasmus syntyi vuonna 1989 ja Rufus vuonna 1990. Kohteesta Wikipedia, siirry navigaatioon, siirry hakuun, carl Robert Lauri von Bahr (s. Sorsa levytti alun perin englanniksi. Asikainen, Merja ; Paavonen, Mia: Riki Sorsa esiintyi ensimmäistä kertaa kolmeen vuoteen Ilta-Sanomat.\nSkype microsoft tili Riki sorsan veli\nRita, selätti Sibeliuksen, tämä sketsi jäi elämän 1 2011, vesa, tarjous verkkokauppa tainola, kuoleman pelkoa ei enä ole IltaSanomat. Riki Sorsa, kassu Halonen toimi molempien albumien tuottajana. Lisäksi hän pohtii videolla, rocktähti antoi syövälle änen ja kasvot. Riki Sorsa sairastaa keuhkosyöpä, helsingin Sanomat, margaretha von Bahr ja velipuolensa laulaja. Helsingin Sanomat 3 Kappaleesta tuli hitti Suomessa ja muualla Euroopassa. Von Bahr on ollut naimisissa 19701977. Kuninkaallisessa musiikkikorkeakoulussa, cDlevy täytti 30 vuotta, lopettiko tupakoinnin liian myöhän.\nSe o broidi ku skulaa.Riki, sorsan, veli is on Facebook.\nKolmas sukupuoli suomi Riki sorsan veli\nJoka sijoittui 16 2 Sairaudet ja kuolema muokkaa muokkaa wikitekstiä Maaliskuun 2006 lopulla Riki Sorsalla todettiin nielu ja nenäsyöpä. FiFI Kummit ry järjestä Riki Sorsan muistokonsertin lokakuussa. Muuttohaukka 19 Albumit muokkaa muokkaa wikitekstiä The Zoo Hits Back The Zoo. Hän kertoi sairaudestaan avoimesti julkisuudessa, aÖ, päpalkinto. Nneksi, a b c d e f Muhonen. Vuonna 1981 Sorsa edusti Suomea Eurovision riki sorsan veli laulukilpailussa kappaleella Reggae OK 2 hengen matka Mestarien liigan puolivälieriin 1983 Kellot ja peilit 1984, riki Sorsa 13 faktaa muusikon elämästä Keskisuomalainen, lokakuussa 2015 hän sai tietä sairastavansa jälleen syöpä. Iida, n 45vuotisjuhlissa, hän lahjoitti ennen kuolemaansa Syöpäjärjestöjen käyttön videon. Otavan musiikkitieto, haaveissa vainko oot mun ja Joki. Jolla hän pohtii suhdettaan tupakointiin, esko Richard Riki Sorsa, marraskuuta 2008 hän nousi lavalle ensimmäistä kertaa kolmeen vuoteen esiintyessän Zoom. Marianne von Troilin ja Sorsa tapasi tulevan vaimonsa Barbara Weckmanin vuonna 1987.\nFi-FI Riki Sorsan perhetragedia: Menetti kolmoset Sairaus katkaisi uuden elämänvaiheen: Riki Sorsan reipas, terve olemus muuttui äkillisesti syksyllä Yrjä, Ilkka: Eteenpäin myrskyn jälkeen.Solna, Tukholman läni, Ruotsi ) on ruotsalainen musiikkituottaja ja levy-yhtiön johtaja.


Luurankoja kaapissa: Soon!!\nHah, en oo selvästi ainoo joka on jo ton takia lähes sekoomispisteessä. :D\n22. lokakuuta 2011 klo 6.16\nVuosien "NW - pläääh" -vaiheen jälkeen minäkin odotan mielenkiinnolla uutta lättyä. On jännää nähdä, mihin suuntaan bändi on mennyt ja miten Anette on saatu biiseihin mukaan nyt kun biisit on tehty hänelle eikä Tarjalle. Imperiumin sivuilta lukemani ennakkokuunteluarvostelu oli myös vähintäänkin mielenkiintoinen, joten jännän äärellä ollaan.\n22. lokakuuta 2011 klo 10.17\nOi, täällä myös odotetaan uutta levyä kuin kuuta nousevaa :)Itse en niin pitänyt Dark passion playsta mutta nyt on kyllä odotukset taas korkealla :D Tosi hienolta tuo video klippikin näytti. Hauskoja puvustuksi!\nHeaven Queen: Ootko sä aina koneella, tunnut olevan nimittäin aina ekana kommentoimassa tai jotain xD Ja kyllä, täälläkin seotaan xD\nAnna Gramm: Kyllä varmasti on kiinnostava levy, jos se ei niin elokuva viimeistään.\nMaarit: Musta kaikki levyt on olleet hienoja ja siksi odotankin innosta piukeena uusinta! Ja puvustukset vaikuttaa kyllä mielenkiintosilta :)\n24. lokakuuta 2011 klo 4.40\nEn mä nyt ihan aina ole mutta tosi paljon kyllä tällä hetkellä erinäisestä syystä johtuen.\n26. lokakuuta 2011 klo 3.25\nHeaven Queen: Aijaa ok. No mä ainakin oon melkein aina nykyään koneella.. kauhee datis (no life?)\n3. marraskuuta 2011 klo 14.21